00:00 / 06.04.2011 | eski savollar | 1197\nҳазрат, саволим ихлос ҳақида. "Ихлоски - яҳши амал қилсанг одамлар бу амал билан сени улуг' тутишларини ҳоҳламасанг, ва Оллоҳ таолодан бу амалинг миқдорича савоб тиламасанг.""Ихлоски - ихлосни ко'ришдан жудо бо'лишдир, кимки ихлосида ихлосни ко'рса ихлоси ихлосга муҳтож бо'либдир."бу каби улуг'ларни гапларини аввалдан о'қиб амал қилишга ҳаракат қилардим,Чин ихлосли бо'лиш қийин экан..қандей қилсам ҳақиқий ихлосга эришаман...? олдиндан раҳмат, Оллоҳ рози бо'лсин!\nИХЛОС«Ихлос» луғатда «тозалаш» ва «тўғрилаш» маъносини англатади. «Холис бўлди» дегани «мусаффо бўлди» маъносига тўғри келади. Бу икки маъно орасидаги фарқ шуки, олдин бирор нарса аралашган бўлиб кейин тозалангани «холис» дейилади, мусаффо нарса олдиндан тоза бўлиши ҳам мумкин. Уламолар ихлоснинг таърифида бир-бирини тўлдирувчи жумлаларни айтганлар.Кафавий: «Ихлос ибодатга сазовор Зотнинг ёлғиз ўзини ибодат ила қасд қилишдир. Дил, тил ва амалнинг мусаффо бўлиши, дейилгани ҳам бор», деган (Куллиёт, 64-бет).Муновий:«Ихлос қалбни унинг мусаффолигини кир қилувчи ҳар бир нарсадан халос қилишдир. Ҳар бир нарса ўзини кирлантирадиган нарсадан мусаффо ва халос бўлса, «холис» дейилади. Ихлос халос бўлишга ёрдам берадиган амалдир, деганлар ҳам бор», деган («Ат-Тавқийф алаа муҳиммотит-таъорийф», 42-бет).Аллоҳ таоло «Зумар» сурасида:«Бас, сен Аллоҳга Унга дийнни холис қилган ҳолингда ибодат эт. Огоҳ бўлингким, холис дийн Аллоҳникидир!» деган (2-, 3-оятлар).Аллоҳнинг дийнига ихлос қилиш фақат Аллоҳ таолонинг Ўзини кўзлаб, розилигини ўйлаб иш қилишдан иборатдир. Ихлос ибодатнинг мағзидир. Абу Ҳурайра розияллоҳу анҳудан ривоят қилинади: «Расулуллоҳ соллаллоҳу алайҳи васаллам:«Аллоҳ таборака ва таоло айтади: Мен ширкдан беҳожатларнинг беҳожатиман. Бас, ким бир амал қилса-ю, унда Менга бошқани ширк келтирса, Мен уни ҳам, ширкини ҳам тарк қилурман», – дедилар».Муслим ривоят қилган.Демак, Исломда ихлосли бўлиш катта ўрин тутади. Аллоҳга ибодат қилган одам фақат ихлос билан ибодат қилиши керак. Аллоҳ таолони кўриб тургандек ҳис билан, сезги билан яшаб, ўша ҳолатда туриб, амалларни адо этиши керак. Яратган Зотнинг талаби–шу!Дунёда ихлос қилиш лозим бўлган дийн Аллоҳ таолонинг дийнидир. Дунёда ихлос қилиш лозим бўлган шариат Аллоҳ таолонинг шариатидир. Холис дийн тавҳид дийнидир. Аллоҳнинг дийни Исломдир.Аллоҳ таоло «Соффаат» сурасида:«Албатта, сиз аламли азобни тотгувчидирсиз.Қилиб ўтган нарсангиздан бошқа нарсанинг жазосини олмассиз.Магар Аллоҳнинг ихлосли бандаларига...Ана ўшаларга, ўзларига маълум ризқ бордир.Мева-чевалар бордир. Улар икром қилинган ҳолларида...Наъийм жаннатларида...» деган (38–43-оятлар).Кофирлар гуноҳлари учун жазо ўлароқ жаҳаннам азобига учрасалар, мўминлар тамоман бошқача ҳолатда бўлади. Ихлосли мўмин бандалар учун ўзларига хос маълум ризқ бор. Бу ризқ турли-туман мева-чевалардан иборат. У мева-чевалар уларга кўринган жойда берилмайди. Балки улар иззат-икром этилган ҳолда, наъийм (нозу неъмат) жаннатларида тақдим этилади. Мухлис–мўмин бандалар ўша нозу неъмат жаннатларида ясатилган, устига ва атрофига гўзал пардалар тутилган сўриларда, бир-бирларига қараб, ҳузурланган ҳолларида бўладилар.Ибн Аббос розияллоҳу анҳудан ривоят қилинади: «Набий соллаллоҳу алайҳи васаллам Ўз Роббиларидан ривоят қилиб айтадилар: «Албатта, Аллоҳ яхшиликлар ва ёмонликларни ёзиб қўйди. Сўнгра ўшани баён қилди. Ким бир яхшиликни қасд этса-ю, унга амал қилмаса, Аллоҳ уни Ўз ҳузурида баркамол бир яхшилик қилиб ёзиб қўяди. Агар уни қасд қилиб, амал ҳам қилса, Аллоҳ азза ва жалла уни Ўз ҳузурида ўнтадан етти юз яхшиликкача, ундан ҳам бир неча марта кўп қилиб ёзади. Агар бир ёмонликни қасд этса-ю, унга амал қилмаса, Аллоҳ уни Ўз ҳузурида бир яхшилик қилиб ёзади. Агар у (ёмонлик)ни қасд қилиб, амал ҳам қилса, Аллоҳ уни бир ёмонлик қилиб ёзади», – дедилар».Бешовларидан фақат Абу Довуд ривоят қилмаган.Ушбу ҳадисда Ислом шариатининг гўзаллиги, қанчалик даражада яхшилик тарафдори эканию, ёмонликка қанчалик қарши экани баён қилинмоқда. Қилинган амалга бериладиган ажру савоб банданинг ихлосига қараб бўлиши айтилмоқда. Чунки, бир хил ният билан бир хил амални бажарган кишиларнинг бирига ўн ҳисса, иккинчисига етти юз ҳисса, учинчисига ундан бир неча баробар кўп савоб берилиши, албатта, аввало ихлосга қараб бўлади.Ҳа, ихлос ана шундай нарса. Ихлос билан қилинган ибодатнинг савоби ана шундай кўп бўлади. Ихлос самараси ўлароқ, банда ўз Роббига қилган ибодатнинг лаззатини топади, ичи мусаффо бўлади, қалби нурга тўлади ва амалига қўшимча савоб олади. Ихлосли банда ваъз-насийҳат ва ибратлардан ўзига тезда фойда олади. Ихлос Аллоҳ таоло тамонидан бандага бериладиган улкан мукофот ва неъматдир. Ҳадиси қудсийда: «Ихлос Менинг сирларимдан бир сирдир. Уни бандаларимдан кимга муҳаббат қилган бўлсам, ўшанинг қалбига жойлаганман», дейилган.Абу Ҳурайра розияллоҳу анҳудан ривоят қилинади: «У киши: «Ё Расулуллоҳ, қиёмат куни сизнинг шафоатингиздан энг саодатманд бўладиган ким?» – деди. Шунда Расулуллоҳ соллаллоҳу алайҳи васаллам: «Эй, Абу Ҳурайра, сенинг ҳадисга ўта қизиқишингни билганимдан, шу гапни сендан олдин ҳеч ким сўрамаслигини билган эдим. Қиёмат куни менинг шафоатимдан энг саодатманд бўладиган кимса, «Лаа илааҳа Иллаллоҳу»ни чин қалбдан (ёки нафсидан) ихлос билан айтган одамдир», – дедилар».Бухорий ривоят қилган.Бу ерда ҳам ихлосга алоҳида эътибор берилмоқда. «Ихлос»ни Аллоҳни кўриб тургандек ибодат қилиш, деб билган эдик. Демак, калимаи тавҳидни Аллоҳни кўриб тургандек ҳис билан, чин қалбдан айтмоқ қиёмат куни Набийимиз соллаллоҳу алайҳи васалламнинг шафоатларидан энг кўп баҳраманд бўлишга олиб келар экан.Абу Ҳурайра розияллоҳу анҳудан ривоят қилинади: «Набий соллаллоҳу алайҳи васаллам: «Қачон маййитга намоз ўқисангиз, унга дуони ихлос ила қилингиз», – дедилар». Абу Довуд ва Ибн Ҳиббон ривоят қилишган.Мусъаб ибн Саъд розияллоҳу анҳудан ривоят: «Отам ўзини ундан паст одамдан фазли бор деб билар эди. Бас, Набий соллаллоҳу алайҳи васаллам: «Заифларингиз сабабидангина нусратланурсизлар ва ризқланурсизлар», – дедилар».Бешовларидан фақат Муслим ривоят қилмаган.Насаийнинг лафзида: «Албатта, Аллоҳ ушбу умматга заифлари сабабидан нусрат берур. Уларнинг дуолари, намозлари ва ихлослари сабабидан», – дедилар», дейилган.Абдуллоҳ ибн Муовия ал-Ғозирий розияллоҳу анҳудан ривоят қилинади: «Набий соллаллоҳу алайҳи васаллам: «Уч нарса борки, ким уларни қилса, иймон таъмини тотган бўлади: ким Аллоҳнинг ёлғиз Ўзига ибодат қилса ва, албатта, «Аллоҳдан ўзга илоҳ йўқ», деса, молининг закотини ихлос ва чин қалбдан ҳар йили ёрдам ўлароқ берса. Қарисини, ифлосини, касалини, сутсизини бермаса. Лекин молингизнинг ўртачасидан бўлса. Албатта, Аллоҳ сиздан яхшисини сўрагани йўқ, ёмонига амр қилгани ҳам йўқ», – дедилар».Абу Довуд ва Тобароний ривоят қилишган.Макҳул раҳматуллоҳи алайҳи:«Банда қирқ кун ихлос қилса, албатта, унинг қалбидан ва тилидан ҳикмат булоқлари отилиб чиқади», деган.Абу Сулаймон Дороний:«Қачон банда ихлос қилса, ундан васвасанинг кўплиги ва риё кесилади», деган.Юсуф ибн Ҳусайн:«Дунёдаги энг азиз нарса ихлосдир. Қалбимдан риёни чиқариш учун қанчалар уринмайин, у яна янги ранг ила ўсиб чиқаверади», деган.Жунайд раҳматуллоҳи алайҳи:«Ихлос Аллоҳ таоло билан банда орасидаги сирдир. Уни ёзиб қўяй деса, фаришта ҳам, васваса қилай деса, шайтон ҳам ва мойил қилай деса, ҳаво ҳам билмайди», деган.Ибн Қайюм раҳматуллоҳи алайҳи:«Ихлос ва иқтидосиз амал худди қопини қумга тўлдириб олиб кетаётган ва фойда олмаётган мусофирга ўхшайди», деган.Сусий раҳматуллоҳи алайҳи айтади:«Ихлос ихлоснинг кўринишини йўқотишдир. Ким ўз ихлосида ихлосни кўрса, ихлоси ихлосга муҳтож бўлади».Яъни, банда ўз ихлоси ила ажабланмаслиги керак. Чунки, «холис» дегани барча офатлардан мусаффо бўлгандир. Бу эса, битта офатга – ихлоси ила мақтанишга мубтало бўлди.Саҳл раҳматуллоҳи алайҳи айтади:«Ихлос банданинг ҳаракати ва саканоти Аллоҳ таолога хос бўлишидир».ИХЛОСНИНГ ҲАҚИЙҚАТИИхлоснинг ҳақийқати Аллоҳ таолодан бошқа барча нарсадан халос бўлмоқ – қутулмоқдир.Ихлос амални, гап-сўзни ва ибодатни уларга хиралик етказадиган риё, алдамчилик, ёлғон каби нарсалардан тозалашдир. Амалдаги ихлос унга ҳақ сўраш у ёқда турсин, уни биров билмайдиган тарзда қилишдир. Қўлидан келганича амални адо қилиб, ортидан хижолат бўлишдир.Уламолар тоатдаги ихлос риёни тарк қилишдан иборат эканини бир овоздан таъкидлаганлар.Фузайл ибн Иёз раҳматуллоҳи алайҳи:«Одамлар учун амални тарк қилиш риёдир. Улар учун амал қилиш ширкдир. Ихлос ушбу икки нарсани тарк қилишдир», деган.Қилинадиган амаллар ниятга қараб бўлади. Риё учун бўлган амал эгаси мухлис бўла олмайди. Аллоҳ таолога қурбат ҳосил қилиш ниятида қилинган амалнинг эгаси мухлис бўлади.Бандадан содир бўладиган ихлос тўрт қисмга тақсимланади:1. Гап – сўздаги ихлос.2. Иш – амалдаги ихлос.3. Тоат – ибодатдаги ихлос.4. Ҳол – қалбдаги ихлос.Ихлос тасаввур ёки хаёл эмас, балки амалдир. Шунинг учун, у давомли, тўлиқ, илм асосида ва даражама-даража бўлиши керак. Ихлос билан содиқлик орасида фарқ бор. Содиқлик аслдир. Ихлос фаръдир. Ихлос амални бошлагандан кейин бўлади. Содиқлик ниятда, иш бошланишидан олдин бўлади. Ихлоснинг кўринишларидан:1. Тавҳидда ихлос қилиш.2. Ниятда ва қасдда ихлос қилиш.3. Намоз, сажда, рўза, Рамазон бедорлиги, Лайлатул қадр бедорлиги, масжидларга муҳаббат, закот, садақа, ҳаж, умра, тавба, зикр, истиғфор, дуо, Қуръони Карим қироати ва бошқа қурбатларда ихлос қилиш.4. Барча гап-сўзларда ихлос қилиш.5. Содиқлик, сабр, зуҳд, тавозуъ каби карамли ахлоқларда ихлос қилиш.6. Аллоҳ таолога таваккул қилишда ихлос қилиш.7. Барча ишларда ихлос қилиш.Ихлоснинг даражалари:Руҳий тарбия машойихлари таъкидлашларича, ихлоснинг даражалари учтадир: овомларнинг даражаси, хосларнинг даражаси ва хосларнинг хосларининг даражаси.1. Овомнинг ихлоси Ҳаққнинг муомаласидан халқни чиқариш бўлиб, унда тан соғлиги, молу дунё, ризқ кенглиги, жаннат қасрлари ва ҳурлар каби дунёвий ва ухровий насийбаларни талаб қилиш ҳам бўлади.2. Хосларнинг ихлоси Ҳаққнинг муомаласидан халқни чиқариш билан бирга дунёвий насийбаларни қўйиб, ухровий насийбаларни сўрашдир.3. Хосларнинг хосларининг ихлоси Ҳаққнинг муомаласидан халқни ва барча дунёвий ва ухровий насийбаларни бирйўла чиқаришдир. Уларнинг ибодати бандаликни юзага чиқариш ва Роббнинг жамолига мушарраф бўлиш учун У зотнинг вазийфаларини муҳаббат ва шавқ ила адо этишдан иборатдир. Бошқача қилиб айтганда, уларнинг Аллоҳга ибодати Аллоҳ учун бўлади.Ихлоснинг йўлини тўсувчи омиллар:Биринчи тўсиқ. Банданинг амалининг кўзга кўриниши. Унинг ўз амалидан ажабланиши. Амали туфайли Унинг учун амал қилинган Зотдан тўсилиши.Бу ҳолатдан қутулиш учун ўз нафсини таниши ва унинг хоҳишларини жиловлаши лозим. Иккинчи тўсиқ. Амали учун эваз талаб қилиш. Мазкур эваз бу дунёнинг ёки у дунёнинг нарсаси бўлиши мумкин. Бу дунёнинг нарсаларига турли шаҳватли нарсалар, шуҳрат, кўзга кўринишга ўхшашлар киради. Шунингдек, мақомот, каромат, мукошафот кабилар ҳам бўлиши мумкин. Охиратнинг нарсаларига ундаги турли мақомлар ва нозу неъматлар бўлиши мумкин.Амали учун эваз талаб қилишдан қутулиш ўзининг ожиз банда эканини ва фақатгина Аллоҳнинг фазли ила охират яхшиликларига эришиш мумкинлигини англаб етиш билан бўлади. Унинг ибодати бандалик бурчидир. Ажр, савоб ва мартабалар Аллоҳнинг фазлидандир.Учинчи тўсиқ.Банданинг ўз амалларидан рози бўлиши ва улар ила ғурурга кетиши.Бу ҳолатдан қутулиш учун банда ўз амалларидаги нуқсонлари ила танишмоғи лозимдир. Шунингдек, Аллоҳ таолонинг Ўз махлуқларининг ички ва ташқи бандалик вазийфаларига қанчалар ҳаққли эканини англаб етганда, банда бу тўсиқни енгиб ўта олади.Хулоса қилиб айтадиган бўлсак, ихлос амални турли иллат ва нуқсонлардан поклашдир. Мазкур иллат ва нуқсонлар икки нарсага боғлиқ бўлади. Биринчиси–одамларнинг мақтови ва улуғлашини исташ ёки уларнинг ёмонлашидан қочиш каби халққа боғлиқ нарсалар.Иккинчиси–қилгани ила ғурурга кетиш ёки унга эваз талаб қилиш каби амалга боғлиқ нарсалар. Ушбу тўсиқларни енгиб ўтиб, Аллоҳ таолога холис ибодат қилганлар ҳақийқий мухлислар бўладилар.Ихлоснинг фойдаларидан:1. Ихлос амал ва гап-сўзларнинг қабул бўлиши учун асосдир.2. Ихлос дуонинг қабул бўлиши учун асосдир.3. Ихлос бу дунё ва охиратда банданинг мартабасини кўтаради.4. Ихлос одамдан васвасани узоқлаштиради.5. Ихлос одамни Аллоҳ таолодан бошқага банда бўлишдан озод қилади.6. Ихлос ижтимоий алоқаларни мустаҳкамлайди.7. Ихлос одамнинг бу дунёдаги мусийбатларини енгиллаштиради.8. Ихлос инсон қалбида хотиржамликни пайдо қилади.9. Ихлос инсонга саодатни ҳис қилдиради.10. Ихлос инсоннинг иймонини қувватлантиради.11. Ихлос инсонга фосиқлик ва осийликни ёмон кўрсатади.12. Ихлос инсоннинг иродасини мустаҳкамлайди.13. Ихлос бу дунё ва охиратдаги мукаммал омонликдир.\nҲар ҳил гаплар


Публицистика – "Sharq yulduzi" – "Звезда Востока"\nЗуҳриддин ИСОМИДДИНОВ: “СЕН ҲАМ ДАРЁ, МЕН ҲАМ ДАРЁ!..”\nЎзбек ва қирғиз адабиёти орасида муштарак жиҳатлар кўп. Бу ҳол сўз санъатининг боши бўлган фольклор қиёсида айниқса яққол намоён бўлади. Шунинг учун ҳам гапни ўзбек ва қирғиз фольклоридаги уйғун ҳамда фарқли жиҳатлардан бошласак. Сўз санъати уруғ-қабилалар, элатлар билан бир вақтда дунёга келади. Турли уруғ ва элатлар кейинчалик қайси халқ таркибига кирган бўлса, шу миллатнинг оғзаки […]\nАНВАР ОБИДЖОН: ТУПРОҚДАН ДОВРУҒ ЯСАЁТГАНЛАР\nAvgust 1, 2018 Шарқ юлдузи\nРавшанбек лойга беланган қўлини ювиб бўлиб, биз билан илиқ кўришди. Бир пиёла чой устида пича суҳбат қургач, корхонача тусини олган хонадондаги ишларни кўздан кечиришга тушдик. Бу йигитнинг етти пушти сополчилик билан шуғулланиб келган, боболари ўз касбидан барака топиб, анча бикир ҳаёт кечиришган экан. Лекин, шўролар даврига келганда, косиб-ҳунармандлар олдида баланд тўсиқлар пайдо бўлиб, кулоллар хонадонидан […]\nПрезидентимиз Шавкат Мирзиёев 2017 йил 22 декабрда Олий Мажлис Сенати ва Қонунчилик палатаси аъзоларига тақдим этган Мурожаатномасида Ўзбекистондаги Ислом цивилизацияси маркази, Имом Бухорий ва Имом Термизий номларидаги халқаро илмий-тадқиқот марказлари, Ислом академияси каби илмий-маърифий муассасалар фаолиятини йўлга қўйиш ишлари бошланганини алоҳида қайд этди. Шулар қаторида давлатимиз раҳбари буюк алломаларимизнинг ёдгорлик мажмуалари қошида ҳадисшунослик, ислом ҳуқуқшунослиги, […]\nЗУМРАД ДИЁР НАСИМЛАРИ\nВоҳамизнинг ҳадсиздек туюлгувчи кенгликларига назар солган киши Қашқадарё жуғрофияси ҳайратомуз эканлигига ишонч ҳосил қилади. Вилоятимизнинг бир тарафида чўққиларини оппоқ қор қоплаган Ҳисор тоғ тизмалари ястанган бўлса, бир тарафи қуёш тафтида исиниб ётган чўлу биёбонлар ва дашту далалардан иборат. Соҳибқирон Амир Темурга бешик бўлган бу воҳа тарихи она ер илдизи билан туташганлиги муболаға эмас. Ерқўрғон харобаларидан […]\nСен билан баробар туғилган гўдак бугун 26 яшар, алп келбатли, навқирон ўғлон, барчинмонанд, руҳафзо қиз – санам бўлди. Ёруғ чеҳрасидан, шаҳду шижоатидан дилда ифтихор, кўнгилларда умидворлик уйғонди. Айниқса, илму зиёсини кўрганда, юрак сарафроз ҳислардан тўлғонди. Энг асосийси, у ҳам Сен каби кўз олдимизда дунёга келди, улғайди, баркамоллик оламига қадам босди. Кўнгилларимизга ишончнинг порлоқдан-порлоқ чироқларини осди… […]\nҲар сафар раҳматли устозим – Ўзбекистон халқ ёзувчиси Неъмат Аминов ҳақида бирор нарса ёзмоқчи бўлиб, қўлимга қалам олишим билан фикрлар ўз-ўзидан тўлиб-тошиб келаверади. Лекин бир лаҳза тўхтаб, фикрлар тўлқинини жиловлашга уринаман. Кўз олдимда дастлаб устознинг кулиб турган самимий ва нурли чеҳралари намоён бўлади. Неъмат аканинг юриш-туришларида, гап-сўзларида, хатти-ҳаракатларида – ҳамма-ҳаммасида меҳр ва самимият мужассам эди. […]\nТАРАҚҚИЁТНИНГ ЯНГИ ТЎЛҚИНИ\nЎзбек халқи азалдан ўзининг бунёдкорлиги, яратувчанлиги, илму маърифатга чанқоқлиги билан алоҳида ажралиб турган. Буюк давлат арбоби ва саркарда Амир Темур ҳам, унинг невараси, шоҳ ва олим Мирзо Улуғбек, шоир Бобур Мирзо ҳам ўз даврида халқ фаровонлиги учун хизмат қиладиган иншоотлар, мадрасалар қурдирганлар. Уларнинг бетакрор намуналарини Ер юзининг сайқали дея эътироф этилган Самарқандда, Ислом динининг қуввати […]\nОчерк …Эрталабдан бери чеҳраси очилиб-очилмай турган ҳаво чошгоҳга бориб бутунлай тундлашиб олди. Худди ўпкаси тўлиб, йиғлашга баҳона излаётган аразчи аёлдай… Сал ўтмай самонинг аллақаерида “қасир-қусур” булутлар жанги бошланди… Тамом… Энди ёғмай қўймайди. Ўт босган эгатга эгилиб олганича чопиққа зўр бераётган Пардахол шабадада енгил тебраниб турган ғўза баргларига ёмғир томчилай бошлагач, ҳаракатни янада жадаллаштирди. “Улгуришим керак… […]\nБЕҚИЁС ИМКОНИЯТ ВА САЛОҲИЯТ МАЙДОНИ\nБарчамизга яхши аёнки, мустақиллик йўли – шараф ва машаққатга тўла зафар йўлидир. Бу йўлнинг шонли ибтидоси ва буюк истиқболи бор! Бу ҳақда фикр юритганда, аввало, дунёнинг жуда кўп минтақаларида сиёсий низо ва қонли тўқнашувлар, манфаатлар кураши тобора кескин тус олаётган, курраи Заминга терроризм, экстремизм, гиёҳвандлик, одам савдоси каби жирканч иллатлар жиддий хавф солиб турган мураккаб […]


Президент Мудофаа вазирлигида 40 одамни ишдан бўшатди\n27 январ 2021, Тошкент вақти: 16:24\nМудофаа вазирлигининг 40 нафарга яқин хизматчиси ишдан бўшатилди ва 36 ходимнинг лавозими пасайтирилди. Бу ҳақда президент Мирзиёев Хавфсизлик кенгашининг Қуролли Кучларни ислоҳ қилишга бағишланган йиғилишида маълум қилди.\nПрезидентнинг билдиришича, мудофаа вазирининг икки ўринбосари, Қуролли Кучлар академияси раҳбари ва Чирчиқ ҳарбий билим юрти бошлиғи лавозимидан озод қилинган.\n“Бу нимадан далолат беради? Бу биринчи навбатда, соҳада ҳарбий кадрлар фаолиятини аниқ баҳолашнинг рейтинг тизими мавжуд эмаслигини, оқибатда кадрларни танлаш ва жой-жойига қўйиш ишлари қониқарсиз эканини кўрсатади”, деган президент нутқи давомида Бош штаб бошлиғи ҳамда барча ҳарбий округ қўмондонларини янгитдан тайинлаганини билдирди.\nАввалроқ Озодлик радиоси 10 январь куни ўтказилган мазкур йиғилишда Шавкат Мирзиёев нутқи давомида бундан буён бир йилда камида 4 марта қўққисдан жанговар тайёргарлик текшируви ўтказилишини маълум қилгани ҳақида хабар берганди.\nЙиғилишда Қуролли Кучларнинг жанговар ҳолатга шайлиги аввалари 5 кун бўлгани, бугунги кунда эса бунинг учун 3 соат талаб қилиниши билдирилди.


Ўзбекистон Республикаси Адлия вазирлиги - Расмий мақом берилди\n14:54:48 (GMT +5), Яш, 5 апр 2020\nМуаллиф : Б. Каримов, Адлия вазирлиги масъул ходими\nLexUz — мамлакатимиздаги норматив-ҳуқуқий ҳужжатларни электрон шаклда нашр қиладиган ягона сайт бўлиб, ахборот-ҳуқуқий ҳужжатларни аҳолига тезкор етказиб беришга хизмат қилади. Бундан ташқари сайтнинг норматив-ҳуқуқий ҳужжатларнинг расмий матнлари бўлимида нашр қилинган ҳужжатлар нашр қилинган кундан бошлаб кучга киради ва бу уларни амалиётда тезкор қўллаш имконини беради.\nҚонун ҳужжатлари маълумотлари миллий базасини такомиллаштириш бўйича кўплаб ишлар амалга оширилди. Жумладан, миллий базанинг янги такомиллаштирилган версияси яратилди. Норматив-ҳуқуқий ҳужжатларнинг расмий матнларини нашр қилиш учун махсус бўлим яратилган. У ерда ҳужжатни ҳамда ахборот-таҳлил материалларини PDF форматда кўриб чиқиш имконияти мавжуд. LexUz сайтининг дизайни замонавий ёндашувлар асосида яхшиланди. Кўзи ожиз фойдаланувчилар учун сайтда қўшимча функциялар ишлаб чиқилиб, жорий этилади. Шунингдек, Ўзбекистон Республикасида қабул қилинган норматив-ҳуқуқий ҳужжатларнинг матнларини сайтда ўзбек тилида лотин графикаси асосида жойлаштириш кўзда тутилган.\nЭндиликда LexUz сайтини мобил дастури Android операцион тизимида ишлайдиган телефонлар учун хам янгиланади ҳамда IOS операцион тизимида ишлайдиган телефонлар учун мобил илова ишлаб чиқилади. Шу билан бирга энг кўп талаб қилинадиган норматив-ҳуқуқий ҳужжатлар матнларининг инглиз тилидаги версиялари жойлаштирилишининг йўлга қўйилиши режалаштирилган.\n“Ҳуқуқий ахборотни тарқатиш ва ундан фойдаланишни таъминлаш тўғрисида”ги Қонунга кўра норматив-ҳуқуқий ҳужжатларни Ўзбекистон Республикаси Қонун ҳужжатлари маълумотлари миллий базасида расмий эълон қилиш улар Ўзбекистон Республикаси Адлия вазирлигига келиб тушган пайтдан эътиборан бир кун ичида “Норматив-ҳуқуқий ҳужжатларни расмий эълон қилиш” бўлимида амалга оширилади.\nЎтган давр мобайнида Миллий базага ҳужжатлар “Норматив-ҳуқуқий ҳужжатлар тўғрисида”ги қонунга мувофиқ расмий манбаларда эълон қилингандан кейин киритилар эди. Эндиликда қонун ҳужжатлари вазирликка келиб тушгач бир кунлик муддатда PDF шаклида LexUz сайтида эълон қилинади. Бу эса қонунчиликдаги ўзгаришлар юртимизнинг чекка ҳудудларидаги аҳолига ва ижрочиларга тез етиб боришига хизмат қилади.\nАлбатта, мазкур қулайликлар аҳолининг ҳуқуқий ахборотларни олишида ҳамда эркин фойдаланишида муҳим омил ҳисобланади.


Ўзбекистон Параосиё ўйинларини 77та медаль билан якунлади\nЎзбекистон Параосиё ўйинларини 77та медаль билан...\n13.10.2018 11:08 0 1681\nИндонезия пойтахти Жакарта шаҳрида III Параосиё ўйинлари Ўзбекистон спорт делегацияси учун ниҳоясига етди. 12 октябрь якунларига кўра ҳамюртларимиз томонидан 77 та медаль қўлга киритилди. Уларнинг 35таси олтин, 24таси кумуш ва 18та бронза медалларидир. Ўзбекистон медаллар сифати бўйича умумжамоа ҳисобида бешинчи ўринни эгаллаб турибди.\nМусобақа давомида бир қатор йўналишлар бўйича Ўзбекистон ўз чемпионларини Осиёга кўз-кўз қилди. Олиб борилган селекция ишлари самараси ўлароқ, мазкур Параосиё ўйинларида янги номлар, янги чемпионлар кашф этилди. Ҳусусан, енгил атлетиканинг бир қатор йўналишлари, жумладан, баландликка сакраш (эркаклар, оёқ ампутацияси) бўйича Темур Гиязов, узунликка сакраш (аёллар, қўл ампутацияси) бўйича Камола Абдуллаева, найза улоқтириш (аёллар, қўл ампутацияси) Розия Эргашева, ядро улоқтириш (бўйи 140см дан паст бўлган спортчилар) баҳсларида Бобур Омоновларни бунга мисол қилиб келтиришимиз мумкин. Юқорида қайд этилган спортчиларимиз шу кунгача мазкур йўналишларда Хитой ва Япония мамлакатлари гегемониясига чек қўя олишди, деб ёзади Олимпия қўмитаси ахборот хизмати.\nШунингдек, мазкур Параосиё ўйинларида тўрт маротаба шоҳсупада фақат Ўзбекистон байроғи кўтарилди. Сузиш баҳсларида тўртта йўналишда фақат ўзбекистонлик спортчилар медалларга эга чиқишди.\nХориж 22/02, 12:25\n22 қаватли уй катталигидаги жинси шим тикилди (фото)\nХориж 24/01, 15:14\nАвстралияда рекорд даражада жазирама кузатилмоқда


Дубайда терма жамоамиз аъзолари учун тадбир ташкил этилди\n12 Янв 2019 2311\nБирлашган Араб Амирликларининг Дубай шаҳрида Ўзбекистон Миллий терма жамоаси аъзолари учун “Crowne Plaza” меҳмонхонасида ўзбекона тадбир ташкил этилди.\nТадбирда Ўзбекистон футбол ассоциацияси 1-вице-президенти Умид Аҳмаджонов, ЎФА мутасаддилари ва Осиё Кубогини ёритиш учун Ўзбекистондан ташриф буюрган ОАВ ходимлари иштирок этишди, деб хабар бермоқда ЎФА матбуот хизмати.\nУмид Аҳмаджонов футболчилар билан учрашув чоғида уларга Уммонга қарши ўйинда қозонилган ғалаба учун миннатдорчилик билдириб, бу ёғига ҳам бўшашмасдан ҳаракат қилиш кераклигини, бутун ўзбек халқи терма жамоамиздан ғалабалар кутаётганини айтиб ўтди.\nЭстрадимиз юлдузлари Жаҳонгир Позилжонов, Қиличбек Мадалиев ва Шуҳрат Воҳидов каби санъаткорлар ўз куй-қўшиқлари билан йиғилганларга хуш кайфият улашди. Дастурхонга ўзбек ошпазлари томонидан тайёрланган миллий таомимиз ош тортилди.\nБу тадбирдан мақсад, муҳим ўйин олдидан футболчиларимизнинг кайфиятини кўтариш, бир оила сифатида жипслаштириш ва келгуси ғалабалар сари руҳлантиришдан иборат.\nЭслатиб ўтамиз, эртага бош жамоамиз Туркманистонга қарши майдонга тушади.


Путин Лукашенкога сутнинг пиво эмаслигини эслатиб ўтди\n19:27 / 18.09.2015\nРоссия президенти Владимир Путин ва Беларусь президенти Александр Лукашенко Россия ва Беларусь минтақалари иккинчи форуми жараёнида “сут кукуни” муаммосини муҳокама қилишди, дея хабар бермоқда РИА “Новости”.\nМазкур муҳокамага яқиндагина Қозоғистон президенти Нурсултон Назарбоевнинг сунъий сут кукуни ҳақидаги мулоҳазаси сабаб бўлди.\n“Биринчидан, биз бозор иқтисодиёти шароитида яшаяпмиз, Нурсултон Абишевич. Қозоғистонда қандай сут сотиб олишса, шуниси олиб борилади”, – деди Лукашенко.\nБеларусь етакчисининг ушбу сўзига Владимир Путин эътироз билдириб: “Бу сизга пиво эмас, нима учун сиз сутни суюлтираяпсиз”, – деган эди.\nЭслатиб ўтамиз, Қозоғистон президенти Нурсултон Назарбоев мамлакатга импорт қилинаётган Беларусь сунъий сут кукуни ҳақида эътироз билдириб, уларнинг табиий сут билан бир хил нархда сотилаётганини айтиб ўтган эди.\n“Маҳаллий сут билан сунъий кукуннинг сифати ҳар хил. Табиий ва сунъий сут ишлаб чиқарувчилар ўртасида адолатли рақобат бўлиши керак”, – деган эди Қозоғистон етакчиси.


Инсониятнинг энг муҳим 10 та ғояси (2006) | www.ziyouz.uz\nБош саҳифа АжойиботларИнсониятнинг энг муҳим 10 та ғояси (2006)\nЧоп этилган 10.07.2018 МуаллифZiyouz.uz\nАмериканинг New Scientist журнали олимлар ўртасида инсониятнинг энг муҳим ғояларини аниқлаш юзасидан ўтказилган сўров натижаларини эълон қилди: Катта портлаш назарияси, Эволюция, Квант механикаси, Жамулжам назарияси, Таваккал, Хаос, Нисбийлик назарияси, Иқлим ўзгариши, Тектоника, Асл илм\nКатта портлаш назарияси\nСўров натижаларига кўра Катта портлаш ғояси биринчи поғонани забт этди. Замонавий тушунчаларга кўра, бу Коинотнинг 13 млрд. йилча илгари кенгайиб бошлаган ҳолати бўлиб, Коинотнинг ўртача зичлиги ҳозиргисидан чексиз равишда катта бўлган. Фазонинг кенгайиб бориши туфайли Коинот зичлиги вақт ўтган сайин қуйилаб боради. Ўтмишга улоқтирилишига мос ҳолда зичлик фазо ва вақт ҳақидаги классик тушунчалар ўз кучини йўқотгунига довур (космологик сингулярлик) ортиб боради. Шу лаҳзани ҳисоб-китоб куни бошланиши, деб қабул қилиш мумкин.\nЭволюция — бир шаклдан иккинчисига, оддий(илк)дан мураккаброқ ва такомиллашган шаклга ривожланиш. Эволюцион назария деганда, бутун коинотда шиддат билан олдинга интилувчи буюк ва яхлит ривожланиш жараёни такомиллашиб бориши, ҳодисаларнинг барча ҳолат ва шаклларига тегишли оддий шаклларнинг мураккаброқларига ўзгариши жараёнини таъкидловчи монистик дунёқараш тушунилади.\nКвант механикаси — физиканинг элементар зарралар, атомлар, молекулалар, атом ядролари, шунингдек, макроҳодисаларнинг ҳаракат қонуниятлари ва уларни баён қилиш воситаларини ўрганувчи асосий бўлими. ХХ асрнинг қатор йирик техник ютуқлари Квант механикасининг махсус қонуниятларига асосланган. Масалан, ядро реакторлари фаолияти асосида квант-механика қонуниятлари ётади. Квант механикаси нафақат физик тадқиқотчилар, балки муҳандисларга ҳам зарур бўлган билим сифатида сезиларли даражада «муҳандислик» фани ҳисобланади.\nЖамулжам назарияси — Megassience — ҳаммаси ҳақидаги фан рейтингда 4-ўринни эгаллади. Ҳаммаси назарияси олам ҳақидаги инсоният томонидан тўпланган барча билимларни тўплаб, тизимлаштиришни назарда тутади. Бу ҳаммасини яхлит бирлаштирувчи ўзига хос фанларнинг фанидир.\nСўровда иштирок этган олимлар таваккал инсонларнинг фақатгина онгида мавжуд, улар томонидан ўйлаб чиқарилган, деб ҳисоблашади. Бу тушунча фикрлаш, вазият ва унинг оқибатларини баҳолаш билан чамбарчас боғлиқ. Ўтмишда инсонни нохуш оқибатларга олиб борган кўплаб ишлар вазиятни олдиндан кўра билмаслик натижасида содир бўлган. Энди инсон ўз имкониятларини ўзи эркин баҳолай олади, яхши адвокат ёрдамида эса ҳар қандай вазиятни ўзи хоҳлаган томонга оғдира олиши мумкин, деб ёзади истеҳзо билан журнал.\nОлимлар, эҳтимол, хаос ҳақида эшитган охирги кишилар эди, деб ёзади журнал. Ҳаётимиздаги ҳамма нарса тартибсиз, тасодифий, нима бўлишини олдиндан айтиб бўлмайдигандир. Бенжамин Франклин шундай ёзган эди: «Мих йўқлиги учун тақа бой берилган; тақа йўқлигидан от; оти йўқлигидан чавандозни душмани қувиб етиб ўлдиради — ҳаммаси тақада мих йўқлиги туфайли».\nАлберт Эйнштейннинг Нисбийлик назарияси\nНисбийлик назарияси — физик жараёнларнинг замон ва макон хусусиятларини кўриб чиқувчи физик назария. Ушбу назария томонидан ўрнатилган қонуниятлар барча физик жараёнлар учун умумийдир, шунинг учун кўпинча улар юзасидан шунчаки макон ва замон хусусиятлари ҳақида гапирилади. Айнан нисбийлик назарияси тортишиш кучи таъсирига аҳамият бермасдан замон ва макон хусусиятларини тақрибан кўриб чиқади. Нисбийлик назарияси муаллифи Алберт Эйнштейндир.\nИнсоният ер юзидаги иқлим ўзгаришига алоҳида эътибор қаратиши керак, негаки, инсонлар турмуши шунга боғлиқ, деб ҳисоблайди олимлар. Иқлим ўзгаришининг асосий сабаби — атмосферада карбонат ангидрид гази тўпланишининг ортиб кетиши туфайлидир. Саноат ривожланишигача бўлган даврда бундай тўпланиш ҳозиргисидан анча паст миқдорда эди. Баъзи тахминларга кўра, ХХI аср охирида атмосферада карбонат ангидрид ҳозиргидан икки баробар кўп тўпланиши мумкин.\nТектоника — геологиянинг бир соҳаси бўлиб, Ер пўстлоғи (геологик турларнинг ҳосил бўлиш шакллари) ҳамда ердаги тўла ривожланиш билан боғлиқ тектоник ҳаракат ва деформациялар таъсиридаги ўзгаришларни ўрганади. Масалан, тектоник карталар йирик зилзилаларни олдиндан тахмин қилишда ёрдам беради, деб ёзади нашр.\nИлм-фан — қандайдир билим соҳасига тегишли объектив ишончли маълумотларни тизимли бирлаштириш ва баён қилиш, умумийроқ қараганда — табиат ҳодисалари ва инсон ҳаёти ҳақидаги уларнинг қонуниятлари ва ўзгармас тартиби томонидан объектив ҳақиқий ва тизимли билимлар. Кишилар қадим замонлардан ҳар бир фан маълум ўз ўрнига эга бўлган барча фанларни яхлит фанлар бирикмасига келтириш учун умумий асосни топишга уринганлар.\nШундай қилиб, инсониятнинг энг муҳим 10 та ғояси:\n1. Катта портлаш назарияси\n3. Квант механикаси\n4. Жамулжам назарияси\n7. Нисбийлик назарияси\n8. Иқлим ўзгариши\n10. Асл илм\n← Аввалги Аввалги Юлдуз Ҳошимова. Умр эртаги (Ҳанс Кристиан Андерсен)\nКейинги → Кейинги: Мансурхон Тоиров. Қирмиз баргли оғочлар


Qalampir.uz - Шавкат Мирзиёев Янгийўллик болакайнинг орзуларини амалга оширди\nШавкат Мирзиёев Янгийўллик болакайнинг орзуларини амалга оширди\n13:44, 09.01.2018 Спорт\n5 январь куни Шавкат Мирзиёев Тошкент вилояти Янгийўл шаҳрига сафар уюштирди.\nЖорий йилнинг 5 январь куни Шавкат Мирзиёев Тошкент вилояти Янгийўл шаҳрига ташриф буюрган эди. Унда Президент “Файзли” маҳалласида истиқомат қилаётган аҳоли билан учрашиб, турли масалаларда мулоқотга қилганди.\nСуҳбатдошлардан бири Комилжон Исмоилов Президент билан мулоқотда орзуси “Бунёдкор” футбол мактаби тарбияланувчиси бўлиш эканлигини айтганди.\nШавкат Мирзиёевнинг болакайга “орзуинг амалга ошди деб ҳисоблайвер”, дейиши ўсмир футболчига олам-олам қувонч улашгани айни ҳақиқат.\nШундан сўнг, “Бунёдкор” футбол клуби раҳбарияти Янгийўл шаҳрида яшовчи Комилжон Исмоилов билан боғланиб, уни “Бунёдкор” футбол мактабига таклиф этди.\nБуюк футболчи бўлиш орзусидаги Комилжон эса “Бунёдкор” футбол клуби ва стадионига ташриф буюрди.\n“Президентимиз билан учрашув ҳаётимни буткул ўзгартириб юборди. Янгийўлда 3-4 йилдан бери футбол билан шуғулланиб келаман. Ўзимнинг янги қирраларимни кашф этиш ва янада кучлироқ бўлиш истагида “Бунёдкор” академиясида таҳсил олиш орзуларимдан бири эди. Ҳурматли Шавкат Миромонович, менга шундай туҳфа ато қилдики, ҳозирда жуда бахтиёрман. Ўзим “Бунёдкор”нинг ашаддий ишқибозиман!\nЖамоа таркибидаги Рустамжон Ашурматов ва Акрамжон Комиловнинг хатти-ҳаракатларини диққат билан кузатиб бораман. Ўйлайманки, мен ҳам худди шу акаларим сингари яхши футболчи бўлиб, Ватаним байроғини кўкларга кўтаришга бор кучим, истеъдодим билан ҳаракат қиламан.\nМенга “Бунёдкор” футбол клуби раҳбарлари алоқага чиқишди ва жамоага таклиф этишди. Бугундан “Бунёдкор” футбол мактабига қабул қилиндим. Энди бор эътиборимни футбол сир-асрорларини ўрганишга қаратиб, билдирилган ишончни оқлашга ҳаракат қиламан”, дейди янгийўллик 12 ёшли Комилжон Исмоилов.\nТеглар:Бунёдкор Комилжон Исмоилов Шавкат Мирзиёев\nApple корпорацияси устидан суриштирув ўтказилмоқда\n15:46, 22.10.2018 5 207\n10:07, 22.10.2018 4 662\n09:43, 22.10.2018 3 288


Пайшанба, 17 Ноябр 2016 20:21\tхарф ўлчами\nДональд Трампнинг АҚШ президенти сифатида сайланганига ҳам бир ҳафта бўлди. Мана шу давр ичида унинг сиёсий қарашлари борасида баҳс-мунозаралар авжига чиқса чиқди-ки, асло сусаймади. Трампнинг ички сайловларда ғолиб чиқишига унинг айрим масалаларга бўлган қараши сабаб бўлди. Гап Трамп томонидан айтилган ва кенг муҳокамаларга сабаб бўлган фикри, яъни мусулмонларни АҚШга киргизмаслик ҳақидаги гаплари ҳақида бормоқда.\nТрампнинг давлат бошлиғи сифатида мусулмонларга бўлган муносабати қай даражада бўлиши ҳақида «Ал-Арабия» нашрининг колумнисти Мамдуҳ Мухайний ўз фикрларини билдириб ўтган. Журналистнинг адолатли равишда таъкидлашича, сайлов олди ваъдалар сабаб Трамп шахсига кўплаб ҳиссиётларни келтириб чиқаради. Булар ҳатто агрессив руҳда ҳам бўлиши мумкин.\nМамдуҳ Мухайний бу ўринда сайловда Трампнинг рақиби бўлган Хиллари Клинтонга эътибор қаратади. Муаллифнинг маълум қилишича, унинг АҚШ президенти сифатида сайланиши Яқин Шарққа ҳеч қандай фойда келтирмас эди. Бунга бир қанча сабаблар бор. Биринчидан, Барак Обама маъмурияти томонидан Яқин Шарқ ҳудудларига нисбатан қўлланилаётган сиёсат сақланиб қолган бўлар эди. Иккинчидан, маҳаллий элит қатлам Клинтонга унчалик ишонмас эди. Унинг фикрича, сиёсий ислом радикализм учун энг муносиб жавоб бўла олади. Учинчидан Клинтон Саудия Арабистони ва унинг ҳамкорларини қаттиқ ташвишга солаётган Эроннинг ядро дастурини қўллаб-қувватловчи ёрқин шахс ҳисобланади. Трамп атрофидагилар унинг тўлиқ сирлилиги сабаб ғаройиб кўринади, деб ёзади Мамдуҳ Мухайний. Бизнесмен Трамп ва сиёсатчи Трамп – булар мутлақо алоҳида-алоҳида шахслардир. Шу сабаб биз унинг сиёсий қарашларидан келиб чиқиб, аниқ бир баҳо бера олмаймиз. Ҳайратланарлиси, у АҚШ президентлигини эгаллаш каби вазифанинг уддасидан чиқди. Унинг сайлов олди фикрлари профессионал тарзда одамларга етказилди. Бошида бундан норози бўлганлар, сайлов кунида ўзгариб қолишди. Энди республикачи ўз сиёсий фаолиятини сайловолди фикрларидан узоқлашган ҳолда, юмшоқлик билан олиб бориши зарур. АҚШга мусулмонларнинг киришини тақиқловчи талаби унинг сайловолди сайтидан ўчириб ташланган. Трампнинг ўзи бундай фикрни илгари сура туриб, анъанавий Ислом тарафдорларини эмас, балки радикал руҳдагиларни назарда тутганлигини айтиб ўтган. Бундан ташқари, маш-машаларга сабаб бўлган мусулмонлар ҳақидаги фикрини Трампнинг ўзи эмас, балки мусулмонларга муҳаббати бор, дея айтиш қийин бўлган унинг рақиблари амалга ошириши эҳтимолдан йироқ эмас эди.\nМамдуҳ Мухайний Мексика билан чегарада қурилиши таъкидланган девор ҳақидаги масалани ҳам ўртага ташлаган. Колумнистнинг сўзларига кўра, Трампнинг бу фикрларида ҳеч қандай ирқчилик ёки шовинистлик руҳияти мавжуд эмас. Гиёҳвандлик воситаларининг кириб келишини олдини олиш ва ноқонуний муҳожирлар оқимини тртибга солишга қаратилган бундай чорани самарасиз, деб бўлмайди. « Яқин Шарқдаги геноцид\tАмерика “халифалиги” »


20:00 / 21.01.2018\nЭрон Туркияни Суриянинг Африн вилоятида бошлаган ҳарбий амалиётини зудлик билан тўхтатишни талаб қилди. Эрон томони бу кампания орқали Туркия «террористик» гуруҳларга ёрдам бераётганини иддао қилмоқда.\n«Эрон бу амалиёт имкон қадар тез тўхтатилишига умид қилади. Акс ҳолда Сурия ва Туркия чегарасида вазият оғирлашади. Афринда юзага келадиган бундай вазият эса Сурия шимолидаги террорчи гуруҳларга қўл келиши мумкин», – дея Эрон ТИВ вакили Баҳром Қосимийнинг сўзларини келтирган Reuters агентлиги.\nБундан аввалроқ, Туркия ҳарбийлари Африндаги амалиётнинг иккинчи кунида ҳам авиазарбалар беришни давом эттириб, курдларнинг 45та позициясини йўқ қилгани ҳақида хабар берилганди.


Алдов боши берк кўчага элтади\nАлдамчилик, товламачилик, макру ҳийла билан шуғулланувчи кимсаларга қарата халқимизда шундай мақол бор: "Фирибгар ёндиради".\nБу нақл айнан Фарҳод Сулейманов сингари фирибгар одамларга қарата айтилгандек. Когон шаҳрида яшовчи Фарҳод гарчи 35 ёшни қоралаб қўйган бўлсада, енгилнинг остидан, оғирнинг устидан ўтиб яшашга одатланганди. Тафаккуридаги маънавий ¬саёзлик уни ҳаётнинг енгил-елпи кўчаларига етаклади. Турмуш ўртоғининг оила тебратишга умуман иштиёқи йўқлигини кўрган аёли аразлаганича ота уйига кетиб қолди. Фарҳод эса бунга парво ҳам қилмади. У оталик масъулиятини ҳис этмасди-да. Шу боис фарзандлари учун алимент тўлашни ҳам пайсалга солар, улардан хабар олишни-ку хаёлига келтирмасди. Илгари ҳам судланиб, тегишли хулоса чиқармаган бу кимсанинг яна суд "қора курси"сига ўтиришига тўғри келди.\nУ узоқроқ таниши бўлган кекса аёлнинг ишончига кириб, 2 ойда қайтариш шарти билан 2 миллион 500 минг сўм қарз олади. Бироқ сўзининг устидан чиқмай, шу кетганича қорасини кўрсатмайди. Шунингдек, Ф.Сулейманов ўзининг жиноий ҳаракатларини давом эттириб, яна бир аёлнинг ишончига кириб, унинг пластик карточкасидаги маблағни нақд қилиб бериш шарти билан олади. Қайтаришни эса парвойига ҳам келтирмайди. Бошқа бир танишидан эса 350 АҚШ доллари миқдорида қарз олади. Фарҳод минг бир нағма усул билан қўлга киритган бу пулларни ўз эҳтиёжи учун сарфлаб юборади.\nАммо бировнинг ҳақи ўзгага буюрармиди? Ф.Сулеймановга ҳам бегоналарнинг ҳақи юқмади. Фирибгарнинг "эртага"сидан чарчаб, қарзини сўрайвериб тинкаси қуриган жабрдийдалар ёрдам сўраб, ҳуқуқни муҳофаза қилувчи органларга мурожаат қилгач, Фарҳоднинг қилмишлари очилди. Суд Фарҳоднинг ўз айбига иқрор бўл¬гани, қил¬мишидан пушаймондалиги, оилавий шароити, етказилган зарарни тўлиқ тўлаганлигини инобатга олиб, Ф.Сулеймановга Жиноят кодексининг тегишли бандига асосан унга ойлик иш ҳақининг 20 фоизини давлат даромадига ушлаб қолиш шарти билан 2 йил муддатга ахлоқ тузатиш ишлари жазосини тайинлади.\nҲа, таассуфки, сўнгги пайт¬ларда баъзи бировлар учун одатга айланган ёлғончиликдек ярамас қусур баъзи бировларнинг "касб"ига ай¬ланиб, кун кечириш манбаи бўлиб қолаётгани кишини ташвишга солади. Кўп ҳолларда халқимизнинг ишонувчанлиги ғараз ниятли жиноятчиларга қўл келмоқда. Қанчалик таъкидламайлик, фуқаролар осонгина уларнинг ёлғон қармоғига илиниб, йиллаб йиққанларини қўш қўллаб топшириб, кейин эса фирибгар қўлидан ололмай азият чекмоқдалар. Афсуски, жабрланганларнинг қисматдошлари кўплаб учрамоқда. Тўғри, жиноятчига жазо муқаррар. Уларнинг қилмишлари эртами-кечми барибир ошкор бўлади. Жабрдийдаларнинг эса азият чеккани қолади. Эҳтиёткорлик ва ҳушёрлик барчамиз учун одатга айланса, қарз олди-бердиси тегишли қонун ҳужжатлари асосида амалга оширилса, фирибгарлик жинояти олди олинган бўларди, албатта.\nЖамшид ТАНГРИЕВ, Когон шаҳар ИИБ тергов бўлинмаси бошлиғи. Эркин ҚОСИМОВ, шу бўлинма терговчиси.


Шавкат Мирзиёев «Фориш» тоғ-дала полигонига ташриф...\n31.03.2018 15:04 0 42701\nДавлатимиз раҳбари Жиззах вилоятига ташрифининг иккинчи куни «Фориш» тоғ-дала полигонини бориб кўрди.\n«Полигонлар ҳарбий хизматчиларнинг амалий кўникмаларини ошириш билан бирга ғояга хизмат қилиши зарур. Бу ер ифтихор, ғурур, куч, билим маскани бўлиши керак», деди Шавкат Мирзиёев.\n«Фориш» полигони майдони текислик, мураккаб тоғ ва қоялардан иборат. Бу ерда ўтказилаётган тайёргарлик машғулотлари батальон тактик гуруҳларнинг тоғ ва чўл ҳудудларида, фавқулодда ўзгарувчан вазиятларда, ҳар қандай об-ҳаво шароитида топшириқларни тўла бажаришга ўргатади. Жанговар ҳаракатларни ташкиллаштириш ва тактик ҳаракатланиш кўникмаларини ҳосил қилади.\nШавкат Мирзиёев Президент Фориш


ЎзА - «Ростов»да порлаган ўзбек футболи юлдузлари\n«Ростов»да порлаган ўзбек футболи юлдузлари\nЎзбекистонлик футболчилар учун Россиянинг энг омадли жамоаларидан бири шубҳасиз «Ростов»дир. Бугун бу жамоа сафида ўз ўйинлари билан мухлису мутахассислар эътиборини қозонган ўзбекистонлик чарм тўп усталари ҳақида тўхталамиз. Эътиборлиси, «Ростов» таркибида тўп сурган футболчиларимизнинг ҳаммаси ўз вақтида Ўзбекистон миллий терма жамоаси аъзоси бўлган.\n«Пахтакор» сафида уч йил давомида юқори савияли ўйин кўрсатган Андрей Акопянц 2000 йилда Россия чемпионатига кўчиб ўтади. Истеъдодли ярим ҳимоячимиз ўша пайтларда «Ростсельмаш» номи билан машҳур бўлган ҳозирги «Ростов» таркибига қўшилади.\nАндрей ростовликлар сафида беш йил тўп сурди. Жами 116 та ўйинда майдонга тушиб, 5 та гол уришга муваффақ бўлди. Бу футболчимиз кейинчалик Россия, Беларус ва Латвия чемпионатларида турли жамоалар шарафини ҳимоя қилиб, фаолиятини Фарғонанинг «Нефтчи» клубида якунлади.\nЎзбекистон чемпиони ва мамлакатимизнинг энг яхши футболчиси унвонларига эга бўлган Акопянц терма жамоамизда 40 учрашувда 6 та гол урган.\n«Пахтакор» таркибида 159 та учрашувда 16 та гол урган Николай Ширшов ҳам худди Андрей Акопянц сингари «Ростселмаш»га 2000 йилда келган ва беш йил давомида тўп сурган.\nТажрибали ҳимоячи ростовликларнинг 120 та ўйинида майдонга тушиб, бир марта рақиб дарвозасини нишонга олган.\nГол уришни яхши кўрадиган Ширшов Ўзбекистон терма жамоаси шарафини 64 та учрашувда ҳимоя қилиб, рақиблар дарвозасига 13 та тўп киритган. Бир неча марта Ўзбекистон чемпиони бўлган футболчи Осиё чемпионатлари финал босқичида уч маротаба иштирок этган эди.\nМустақилликнинг илк йилларида Бекободда ўйнаб, кейин Россияга кетган футболчи олти йил давомида «Океан» ва «Криля Советов» жамоаларида муваффақиятли фаолият олиб борганидан кейин 2000 йилда «Ростселмаш»га қўшилган учинчи ўзбекистонлик бўлди.\nБу ҳимоячи Акопянц ва Ширшовдан фарқли равишда ростовликлар сафида атиги икки йил тўп сурди. Жами 52 та учрашув ўтказган Лушчан Россиянинг яна тўртта жамоасида тўп суриб, ўйинчилик фаолиятини 2008 йилда «Бунёдкор»да якунлади.\nЛушчан Ўзбекистон миллий терма жамоаси сафида 28 та ўйинда қатнашиб, ўз ҳисобига битта гол ёздириб қўйган.\nРоссия чемпионатида кўп гол урган ўзбекистонлик ҳужумчилар йўқ ҳисоби. Юртимизнинг энг зўр тўпурарлари бўлган Жаъфар Ирисметов, Улуғбек Бақоев ва Александр Гейнрих каби футболчиларимиз ҳам Россияда ўзини кўрсата олмаган.\n«Ростов» эса Элдор Шомуродовни олиб хато қилмади. «Машъал» футбол академиясида тарбияланган ҳужумчи 2017 йили «Бунёдкор»дан Россия премьер-лигасига йўл олди. Элдор дастлабки мавсумда асосан захирадан майдонга тушиб 17 та ўйинда иккита, кейинги йили 26 та учрашувда учта гол урди.\nЖорий мавсумда эса Шомуродов тўпурарлик маҳоратини кўрсата олди ва жамоасининг энг муҳим футболчисига айланди. У 22 марта майдонга тушиб, рақиблар дарвозасини 11 маротаба ишғол қилди, жамоадошларига 6 та голли пас узатди.\nЭлдор Шомуродов Ўзбекистон терма жамоасининг ҳам асосий ҳужумчисига айланди. Ҳозирча 43 та учрашувда 20 та гол урган форвард яқин йиллар ичида Максим Шацкихнинг рекордини янгилаши мумкин. Максим Шацких футболчилик даврида Ўзбекистон терма жамоаси учун энг кўп – 34 та гол урган.


Қамоқдаги "беспредел" - 14 Января 2009 - Ҳимоячи\nЧоршанба, 22.09.2021, 22:28\nГлавная » 2009 » Январ » 14 » Қамоқдаги "беспредел"\nСиëсий ва диний айб билан қамалган тутқунлар учун Ўзбекистон қамоқхоналари борса-келмас оролига айланиб бормоқда.\nЎзбекистонда сиёсий ва диний айбловлар билан қамалганлар қамоқхонанинг ўзида қайта маҳкамага тортилиб, уларга берилган йил устига яна йил қўшиб берилмоқда.\nБундай воқеалардан ҳатто тутқунларнинг яқинлари ҳам бехабар қолмоқдалар.\nЎзбекистон ЖКнинг 159-моддаси (Конституциявий тузумга тажовуз қилганлик) билан 1999 йилда 9 йилга озодликдан маҳрум этилган бу маҳкумнинг ҳам, унинг отасининг исмини ҳам келтира олмаймиз. Чунки:\n- Агар Ўзбекистонда қонунлар ишлаб турганда эди¸ адолат мавжуд бўлганда эди¸ ахборот эркинлиги тўлиқ таъминланган бўлганда эди¸ мен исмимни айтишдан сира ҳам қўрқмас эдим¸ дейди маҳбуснинг отаси.\nУнинг сўзларига кўра, агар исмлар ошкор этилса, унинг ўғлига қамоқда қийноқлар қўлланилиши мумкин. Отанинг айтишича, унинг ўғлига тайинланган жазо муддати 2008 йилнинг 25 майида тугаган. Аммо...\n- Аммо 23 май куни Бўстонлиқ тумани судининг ҳукми билан яна 159- модда ва 221-модда билан айблашиб¸ тўрт йил қўшиб беришибди. Мени ҳайрон қилаëтган нарса шуки¸ Ўзбекистон Жиноят кодексининг 8-моддасига кўра¸ фуқаро битта жиноят учун икки марта жазоланиши мумкин эмас экан. Ўғлимни улар битта модда билан иккинчи марта жазолаяпти. Бу Ўзбекистон қонунларининг ўзига зид, дейди суҳбатдошимиз.\nОтанинг сўзларига кўра, улар бу ҳукмдан анча кеч хабар топганлар. Суд мажлисига ҳатто тутқуннинг ота-онаси ҳам таклиф этилмаган. Ота эса ўғли қамоқхонанинг ичида қандай қилиб конституцион тузумга тажовуз қилиши мумкинлигидан ҳайрон қолмоқда.\nТошкентлик мустақил кузатувчи Шуҳрат Рустамов бундай ҳолат бугун Ўзбекистон қамоқхоналарида оддий ҳолга айланиб қолгани, ҳукумат бундай айбловлар билан қамалган одамларни озодликка чиқармаслик учун турли хил баҳоналар ўйлаб топишини айтади:\n- Бунда суд системасининг ошкоралиги қаëқда қолди¸ қариндош-уруғларнинг иштироки қаерда қолди¸ судланаëтган бечора маҳкумнинг ҳимоячиси борми¸ йўқми - қайси асосларга кўра яна суд берилаяпти?\nАхир далилларнинг ҳаммасини исбот қилиш керак-ку. Кўр-кўрона ичкарида битта хонага олиб кириб¸ пақ-пақ-пақ суд қилиб¸ олиб бориб, тағин тўрт йил қўшиб қўявериш, русчасига айтганда, бориб турган беспредел-ку.\nҚани ошкоралик¸ қани адолат? Адолат бўлса¸ ошкора қилсин. Қариндош-уруғларини чақирсин. Воқеа бўйича исбот ва далилларни келтирсин.\nБалки бу уйдирмадир. У ерда битта-яримтасини шантаж қилиб, у-бу қилиб юбориш ҳам ҳеч гап эмас, дейди Шуҳрат Рустамов.\nБиз бундай ҳолатларга ҳуқуқшунос фикрини билиш мақсадида адвокат Руҳиддин Комиловга мурожаат қилдик. Унинг айтишича, ҳақиқатан ҳам бугунги кунда сиёсий ва диний айбловлар билан қамалган одамларга қўшимча жазо муддати қўшиб бериш тенденцияси мавжуд.\n- Маҳкумларга берилаëтган айбловлардан бири бу ички тартиб-қоидани бузиш. Шу асосда жавобгарликка тортишаяпти.\nҚолган ҳолатлар бўйича бизда ҳозир ҳеч қандай маълумот йўқ. Ҳозир 159-моддани қайта қўшаяпти, деган гаплар бор. Лекин ҳозирча бу бизнинг суд практикамизда мавжуд эмас, дейди Руҳиддин Комилов.\nАдвокат бундай суд мажлисларининг яширин ўтказилишини ва уларга маҳкумларнинг яқинларининг таклиф этилмаётганини қонуннинг бузилиши, деб ҳисоблайди.\n- Бу ерда инсон тақдири ҳал бўлади. Беш йил бу беш кун эмас. Бу ҳолат ҳақида тегишли одамлар, жумладан, ота-оналар¸ яқинлари хабардор қилиниши шарт. Лекин кўп ҳолатларда ҳатто адвокатлар ҳам бехабар қолади¸ дейди адвокат Руҳиддин Комилов.\nПросмотров: 745 | Добавил: himoyachi | Рейтинг: 0.0/0


Мусичаи беозор – “фоҳиша” деганими? « Ўзбекистон Халқ Ҳаракати\nМусичаи беозор – “фоҳиша” деганими?\nЎзбекистон шароитида бошқача бўлиши ҳам мумкин эмас ахир. Президентимизнинг ўзи ҳам ҳар бир вазири борми, ўринбосарими, бир сидрама ҳаммасининг онасини “ҳалоллаб олган”.\n28 September 2012 - 7:12\nЎзбекистонимиз мустақил бўлибдики, бу мустақилликнинг ҳар йилида ватанимиз турли найранглари сабаб, турли хил шармандаликларга учрайди. Сўкаверсанг бет, ураверсанг эт қотар экан. Шунга ўхшаб, мана энди Ўзбекистонимизнинг бети ҳам, эти ҳам қотиб бўлди. Аниқроғи ҳукмдорларимизнинг. Ҳур фикрлилик таъқиқланган Ўзбекистонимизда фикри салгина бўлсин, ҳурматлик юртбошимизнинг фикрларига тўғри келмай қолган одамнинг ҳолига вой экан. Унинг учун турли туман қийноқ лагерьлари ва қамоқхоналар мунтазир. Бировни қилмаган жинояти учун жазолаш ҳеч нарса бўлмаганлиги камдек, бировларни турли фаразлар, хаёлий фантазилар билан ҳам айблаб юбораверишади.\n27 сентябрь кунида қаршилик ҳуқуқ ҳимоячиси Гулшан Қораевани милиция идорасига чақиришди. Токи шу кунгача нима сабабдан ҳуқуқ – тартибот идоралари уни йўқлаётгани маълум эмасди, аммо шу куни аниқ бўлди. Гулшан 27 август куни эълон қилган “Қачон терговчилар оқни қорадан ажратишни ўрганишаркин?” деб сарлавҳаланган мақоласида http://uz.hrsu.org/archives/4102 қўшни аёллар, она-бола Ойдин Ортиқова ва Барно Адамбоеваларни “фоҳиша” деб атаган экан. Шунинг учун у Ўзбекистон Жиноят Кодексининг 139 ва 140 моддаларида кўрсатилинган жиноятни содир этганликда айбланади. Мақолани кўздан кечириб чиқаркансиз, у ерда бирорта бўлсин “фоҳиша” деган жумлани кўрмайсиз. Лекин “қилни қирқ ёрадиган” бизнинг “ҳуқуқ посбонларимиз” буни пайқашибди.\n“Мусичаи беозор деган жумлани ишлатгандим. Уни қўштирноқ ичига олганман. Демак бу асли айбдор бўлган одамни айбсиз, яъни мусичадек беозор қилиб кўрсатишмоқда деганим эди. Айни мана шу жумлага тўхталиб бу “фоҳиша” дегани дейишмоқда”, – ойдинлик киритади Гулшан.\nШундай бир ҳажв бор эди.\nЧамаси “Муштум” журналида қайсидир бир йили эълон қилинганди. Автобусда бораётган бир йигит ёнидаги гўзал бир қизни кўриб унга гап қотмоқчи бўлибди. “Соатингиз неча бўлди, ойим тилла?”, – сўрабди у. Шунда ҳалиги гўзал қиз ўйловга тушибди. Нима? Ойим тилла! Ойим тилла дегани, тилла дегани. Тилла дегани эса тилла балиқ бўлса, балиқ дегани наҳанг. Наҳанг йиртқич балиқ, унинг тиши бор, демак бу ит дегани. Ит дегани бу…\n“Одамлар, мана бу одам мени фоҳиша деяпди”! – дея фарёд кўтарибди гўзал қиз.\nҚарши шаҳар Ички ишлар бошқармасининг терговчиси Илҳом Шералиев ҳам худди шу ҳажвдаги гўзал қизга ўхшаб фикр қилади шекиллик, акс ҳолда “мусичаи беозор” дегани “фоҳиша” дегани дея қарор қилмаган бўларди. Ўзбекнинг куни кимларга қолди-а?\nАсл воқеъликка эътибор қаратган кишида, воқеликнинг ўзи нимадан иборат эканлиги хусусида бир тасаввур ҳосил бўлади. “Қачон терговчилар оқни қорадан ажратишни ўрганишаркин?” – дея савол қўяётган ҳуқуқбоннинг бу луқмаси Тошкентдаги вазирликда анча жанжалга сабаб бўлган кўринади. Ва улар Тошкентдан туриб қўнғироқ қилиб Қарши шаҳар ИИБ сида кимларнингдир “онасини ҳаллоллаб олган”.\nЎзбекистон шароитида бошқача бўлиши ҳам мумкин эмас ахир. Президентимизнинг ўзи ҳам ҳар бир вазири борми, ўринбосарими, бир сидрама ҳаммасининг онасини “ҳалоллаб олган”. Табиийки, Қарши шаҳар ИИБ ходимлари ўзларидан юқорида турган бошлиқларига жавоб айта олишмайди. Айбдор эса мана шу мақолани эълон қилган ҳуқуқбон ва у жазоланиши керак!\nОна-бола Ойдин Ортиқова ва Барно Адамбоевалар милиция билан ҳамкорлик олиб борадиганлардан ва биров уларнинг мушугини “пишт” дея олмайди. Масалан 2009 йилда Қарши шаҳар суди улар томонидан ноқонуний қурилиш қилинганини тан олиб уни бузиб ташлаш ҳақида қарор чиқарганди. Бу ноқонуний қурилиш ҳали ҳам бузилмаган ва уларга Ўзбекистонимизнинг судлари чиқарган қарорлар ҳам уч пул. Лекин уларнинг ўзлари сабаб бўлиб жанжал қилсаларда, биров “мусичаи беозор” деб ҳажв қилса у жазоланиши керак. Қизиқ, Ўзбекистон Конституциясида қонунлар олдида ҳамма баробар эканлиги келтирилади, қани унинг ижроси? Ҳақиқат осмонда, калити ҳаммомда!\nЎзбекистонда суд тизими уч тоифага бўлинади. Жиноят ишлари суди, Фуқаролик ишлдари суди ва Хўжалик ишлари суди. Гарчи, Гулшан Қораева ўз мақоласида Ойдин Ортиқова ва унинг қизи Барно Адамбоеваларни “фоҳиша” деб ҳақорат қилгани рост бўлганида ҳам, бу иш Қарши шаҳар жиноят ишлари судида эмас, балки фуқаролик ишлари судида кўрилиши лозим эди. Сабаб, бу ерда жиноят ҳаракатининг йўқлиги! Буни Илҳом Шералиев тушунмайдими? Бинойидек тушунади! Лекин унинг ҳам, юқорида таъкилаганимиздек бети ва эти қотиб кетган.\nЎзбекистон мустақиллиги Ўзбекистон халқи учун жуда қимматга тушди. Шу кунларгача минглаб одамлар қамоққа ташланди, тепкилар остида, қайнаб турган қозонларда ўлдирилди. Лекин юртимиз гуллаб яшнаб бораяпди. Қизиқ, ҳукумат “қора кучлар” деб атайдиганлар ёлғончилар бўлишса, унда ким ҳақиқатни айтаяпди? “Мусичаи беозор”ни “фоҳиша” дегани деб тушунадиган терговчи Илхом Шералиевнинг ақли шунчалар ғовлаб кетганмикан?\nАлбатта ақли қандай эканлигини у “кўрсатиб қўя” олади. Жуда оддий ва Ўзбекистонда синалган усулда кўрсата олади. Гулшан Қораевани 15 суткага бўлса қамоққа тиқса бўлди, у ёғида “террочи”, “ваҳобий”, “ҳизбутчи” ва яна алламбалоларни қаторлаштириб унинг умрини қамоқда чиритиши мумкин. Бунинг учун ҳурматли юртбошимиз Ислом Каримов кенг йўл очиб берган.\nМамлакатнинг обрўсини кўтариш учун аввало Илҳом Шералиевга ўхшаш отасининг пули билан диплом сотиб олган “мутахасислардан” кечиш кераклигини президент билармикан? Бундан йигирма бир йил олдин унинг томонидан Ўзбекистон – келажаги буюк давлат дея эътироф этилганди. Ўша келажакга келдикми? Келган бўлсак у буюк эмас, куюк-ку. Эсиз кетган давр, эсиз йўқолган ишонч, эсиз кетган умрлар.\nШундай қилиб “Мусичаи беозор” нима дегани эканлигини Илҳом Шералиевга ким тушунтириб қўя оларкин?


Президентлик пойгасида шоумен етакчи, Порошенко —...\nШу йилнинг 31 март куни Украинада президент сайловлари ўтказилади. Ҳозирда ушбу лавозимга қирққа яқин номзод даъворгарлик қилмоқда.\nАмалдаги раҳбар Пётр Порошенконинг имконияти қандай?\nРоссия хавфсизлик кенгаши котиби Николай Патрушев «Комсомольская правда»га айтишича: «У (Порошенко) фақат овозларни сохталаштириш орқалигина қайта «сайланиши» мумкин. Бошқа йўл йўқ. Чунки мамлакатни иқтисодий ва сиёсий инқирозга олиб келган раҳбарга овоз берадиганлар сони жуда оз».\nОхирги ижтимоий сўров натижаларига кўра, номзодлар орасида шоумен Владимир Зеленский етакчилик қилмоқда. Ундан кейин собиқ бош вазир Юлия Тимошенко бормоқда. Пётр Порошенко эса ҳозирча учинчи ўринни банд этиб турибди.\nУкраина Порошенко президент сайловлари Владимир Зеленский шоумен


Қозоғистонда интернет назоратга олинмоқчи\n"Zonakz" сайти раҳбари Юрий Мизиновнинг айтишича, бугунги кунда Олмаота шаҳрида унинг интернет нашри тўсиб қўйилган.\nҚозоғистонлик журналистлар ва ҳуқуқ ҳимоячилари парламент томонидан муҳокама қилинаётган интернет тўғрисидаги янги қонун сўз эркинлигига зарба беришидан ташвишдалар.\nҚозоқ парламенти интернет ҳақидаги қонун лойиҳасини кўриб чиқишга киришди.\nКузатувчилар мазкур қонун лойиҳаси кучга кирган тақдирда, мамлакатдаги барча электрон ОАВ лари фаолияти қозоқ расмийларининг кучли назорати остига олинишидан қаттиқ ҳавотир билдирмоқдалар.\nҚозоғистонда ушбу қонунни қабул қилмаслик талаби билан нафақат оммавий ахборот воситалари, балки аҳоли ҳам бир қатор тадбирларни ўтказмоқда.\nЎтган ҳафта қозоғистондаги сўз эркинлигини ҳимоя қилувчи бир қатор ташкилот ва ҳуқуқ ҳимоячилари парламентга очиқ хат йўлладилар.\nБу очиқ хатда айтилишича, қозоқ депутатлари террорчилик, экстремистлик ва миллатлараро низо келтириб чиқарадиган интернет сайтлари билан курашиш баҳонасида мамлакатдаги барча электрон оммавий ахборот воситаларини ўз назорати ости олмоқчи бўлаяпти.\n- Депутатлар интернетда порнография, экстремистлик ва террорчиликка оид сайтлар кўпайиб кетганини айтишаяпти.\nБиз ҳам уларга қаршимиз. Аммо депутатлар ана шундай интернет ресурслари сарасига электрон оммавий ахборот воситаларини ҳам қўшиб юбряпти.\nПарламент Бош прокурорга электрон оммавий ахборот воситаларида миллатлараро низо қўзғайдиган маълумотни аниқланган тақдирда, ўша сайтни уч кун ичида ёпиб, уни судга тортиш ваколатини беришни режалаштираяпти.\nБиз бунга қаршимиз. Чунки расмийлар журналистлар фаолиятидан қай қтарзда камчилик топиши бизга анчадан буён аниқ, - дейди Қозоғистон журналистлари иттифоқи раиси Сеитқози Матаев.\nҚозоқ депутатлари ахборот ва коммуникация тармоқлари ҳақидаги қонун лойиҳасини бир тарафлама, яъни нодавлат ташкилотлари вакиллари иштирокисиз кўриб чиқмоқда.\n- Депутатлар бизни ана шу йиғилишга чақирсалар ҳам, чақирмасалар ҳам биз Остонага боришга қарор қилдик.\nСабаби, кўпчилик расмийлар интернет ўзи нималигини яхши тушуниб етмаяптилар.\nҲозир интернетни назорат қилиш ваколати Бош прокуратура, Миллий хавфсизлик хизмати ва Ички ишлар вазирлиги ихтиёрига ўтказилмоқда.\nАгар интернет, хусусан, электрон оммавий ахборот воситаларини назорат қилиш ҳуқуқ-тартибот идоралари қўлига ўтса, бу мамлакатдаги ахборот сайтларидан ярмидан кўпининг фаолияти тўхтаб қолишига сабаб бўлади,- дейди Қозоғистон журналистлари иттифоқи раиси Сеитқози Матаев.\nҲуқуқ ҳимоячиси Игорь Ласкутов ахборот ва коммуникация тармоқлари ҳақидаги қонун лойиҳасига депутатлар таклиф этаётган ўзгартиш ва қўшимчаларнинг киритилиши мамлакатдаги сўз эркинлиги вазияти ёмонлашувига сабаб бўлиши ҳақида гапиради.\n-Бу ҳуқуқ-тартибот идораларининг исталган веб-сайтни ёпиб қўйиш ҳуқуқини қўлга киритишига олиб келади.\nҲозир мамлакатда аксар веб-сайтлар тўсиб қўйилаётир. Бу эса уларнинг фаолиятини оғирлаштириб қўйди.\nБироқ ҳозирги кунда сайтлар ким томонидан тўсилаётганини аниқлаш жуда қийин. Ахборот ва коммуникация тармоқлари ҳақидаги қонуннинг қабул қилиниши оқибатида электрон оммавий ахборот воситалари фаолияти айнан қайси тузилма томонидан бекор қилинганини аниқлаш қийин бўлмай қолади.\nБироқ бизнинг ҳуқуқ-тартибот тузилмалари қонунни ҳурмат қилмасликларини ҳисобга олсак, мамлакатдаги электрон оммавий ахборот воситалари фаолияти қай тарзда бекор қилинишини ҳозирданоқ тасаввур қилиш қийин эмас.\nАчинарлиси, қозоқ депутатларининг хитойлик ҳамкасблари йўлидан кетаётганидир. Масалан, Хитойда йил бошидан буён бир ҳафта ичида 150 мингдан ошиқ веб-сайт фаолияти тўхтатиб қўйилган,- дейди ҳуқуқ ҳимоячиси.\nАйни пайтда, қозоқ депутатларининг ахборот ва коммуникация тармоқлари ҳақидаги қонунни қабул қилишларига нафақат сўз эркинлиги ташкилотлари ва ҳуқуқ ҳимоячилари, балки мамлакатдаги блоггерлар ҳам қарши чиқмоқдалар.\nЎтган ҳафта мингдан ошиқ қозоғистонлик блоггерлар ахборот ва коммуникация тармоқлари ҳақидаги қонунни қабул қилишларига йўл қўймаслик талаби билан мамлакат бош вазири, “Қозоқтелеком” ширкати раҳбари ҳамда Ахборотлаштириш ва алоқа агентлиги раисининг шахсий блогларига оммавий равишда ҳужум уюштирдилар.


Ўзбекистонни 24 йилдан бери бошқариб келаётган Ислом Каримов 30 январ куни 75 ёшга тўлди.\nҚирғизистон президенти Алмазбек Атамбаев Ўзбекистон президенти Ислом Каримовни 75 ёшга тўлиши муносабати билан табриклади.\nТабрик матнида, жумладан, “Сизнинг раҳбарлигингиз остида Ўзбекистон мустақиллик йилларида ижтимоий-иқтисодий ўзгаришларни амалга оширишда, республиканинг кўп миллатли халқини бирлаштиришда ва мамлакатнинг халқаро нуфузини оширишда сезиларли муваффақиятларга эришди”, деб таъкидланади.\nЎзбекистон президентининг 75 ёшга тўлиши муносабати билан Қирғизистондаги таниқли сиёсат, жамоат арбоблари, сиёсатшунослар ва экспертлардан Ислом Каримов олиб бораётган сиёсатга нисбатан фикр билдиришни илтимос қилдик.\nҚирғизистон-Ўзбекистон дўстлик жамияти раиси, таниқли давлат ва жамоат арбоби Бахтиёр Фаттоҳов Ислом Каримовни "буюк инсон" дея таърифлайди.\n- Ислом Абдуғаниевич улуғ инсон. Мен у кишини чин юракдан табриклайман. 1990 йилдаги маъшум Ўш воқеаси асоратларининг бартараф этилиши Ислом Абдуғаниевичнинг Ўшга келишидан бошланди. 2005 йилда эса Ўзбекистон уч минг тоннадан ортиқ инсонпарварлик ёрдамини Қирғизистонга юборди. 2010 йил воқеасида Ислом Каримовнинг оқилона сиёсат юрита олгани туфайли Ўрта Осиёда тинчлик сақлаб қолинди. Ислом Каримов Ўрта Осиёдаги тинчлик таянчи бўлган инсонлардан бири,- деди Бахтиёр Фаттоҳов.\nБироқ қирғизистонлик ҳуқуқ ҳимоячиларининг Ислом Каримов шахсига муносабати бошқачароқ.\n- Албатта, президентни бугунги 75 ёши билан табриклаймиз. Айни пайтда у режимни юмшатишини, сўз эркинлигини таъминлашини, фуқаролик жамияти тараққиётига тўсқинлик қилмаслигини, Ўзбекистонда кафолатланган инсон ҳуқуқларига амал қилиниш учун шароит яратиб беришини жуда истар эдик. Жаҳонадаги барча ҳуқуқ ҳимоячиларининг Ўзбекистонга ва унинг раҳбарига нисбатан позицияси бир ҳилда, десам янглишмайман. Авторитар бошқарув туфайли Ўзбекистон халқи қашшоқлик ва азобда яшамоқда,- деди ҳуқуқ фаоли Тўлайкан Исмоилова.\nМарказий Осиёдаги хавфсизлик масалалари бўйича таниқли эксперт Имонберди Жалилов Ўзбекистон президенти олиб бораётган сиёсатга баҳо беришда бир томонлама ёндашув хато бўлишини айтади.\n- Қарама-қаршиликлар бор, албатта. Биринчи навбатда сиёсат соҳасида. Ислом Каримов ғарб нуқтаи назаридан қаралганда, демократик тамойилларни тан олмаган диктатор сифатида эътироф этилади.\nИккинчидан, Каримовнинг ўзбилармонликка кўпроқ мойиллиги ҳам ғарбга ёқмайди. Аммо маҳаллий нуқтаи назардан, яъни туркий ва мусулмон эллари позициясидан ёндашадиган бўлсак, демократик деб аталувчи жараёнлар мантиқ, мазмун ва йўналиш жиҳатидан ҳам ғарбникидан фарқ қилади.\nЭнди масалага Ўзбекистон қандай давлат деган нуқтаи назардан ёндашайлик. МДҲда 150 та вилоят ва мухторият бор. Уларнинг 6 тасида 1 квадрат километр майдонга 150 дан ортиқ аҳоли тўғри келади. Мана шу 6 вилоятнинг 5 таси Ўзбекистонда жойлашган. Демак, аҳолининг зичлиги, ишсизлик даражасининг юқорилиги, билим даражасининг ўта пастлиги, демографик жараёнларнинг бугунги замон талабига жавоб бермаслиги каби муаммолар бор. Буларнинг барчаси Ўзбекистондаги ижтимоий-сиёсий вазиятнинг издан чиқишига туртки беради. Мана шундай шароитнинг олдини олиш олий даражадаги вазифаси бўлган Ўзбекистон президенти ғарб назарида авторитар шахс бўлиб туюлиши мумкин,- деди Имонберди Жалилов.\nБироқ Бишкекдаги “Дин, ҳуқуқ, сиёсат” маркази эксперти Данияр Мурадилов Ислом Каримов юритаётган сиёсат мамлакатда экстремизм ва террорчиликнинг кучайишига бевосита сабаб бўлаётир, деб ҳисоблайди.\n- Диний маърифат бир оз сиёсий нуқтаи назардан олинадиган бўлса, диндорларни Сталин давридагидай қувғин қилиниши, қамалиши бугунги ўзбек жамиятида оддий жараёнга айланиб қолди. Бунинг оқибатида диний оқимлар фаолияти яширин тарзда олиб борилмоқда. Бу эса эстремистик ва террорчилик нуқтаи назарларининг кучайиши учун омил яратувчи энг катта сабабдир. Менимча, 90 йилларнинг бошларида президент Каримов ва Жума Намангоний ўртасида содир бўлган зиддият ҳалигача Ўзбекистонда ўз акс-садосини бермоқда,- деди Данияр Мурадилов.\nЭксперт Имонберди Жалилов Сўх воқеаси ва Ўзбекистон-Қирғизистон чегара муносабатлари масаласига ҳам алоҳида тўхталди. Унинг фикрича, Шўролар давридан мерос бўлиб қолган бу муаммоларни ҳал этилишида Ислом Каримов асосий ролни ўйнаши лозим эди.\n- Шўроларгача биз Туркистон бўлиб яшаб келдик. Мана шу қадриятни қайта тиклашда Ислом Абдуғаниевич иқтидорсизлик қилмоқда. У оқсақол қаторида Туркистон байроғини кўтариб кетадиган одам эди. Биз унинг мана шу йўналишда харизматик лидер бўлишини истар эдик. Мана шунда бир қатор муаммолар ҳал этилишини кутиш мумкин. Афсуски, бу борада замонавий ёндашув бўлмаяпти. Ўзбекчасига айтганда, ижобий ёндашиш усулларининг озлиги сезилиб қолди,- деди Имонберди Жалилов.\nКаримов диктатор бўлишга мажбурми?


Эртага ҳаво ўзгариб туради, ёғингарчилик кутилмайди\n13.12.2018 14:08 0 329\nРеспублика Гидрометеорология марказининг хабар беришича, 14 декабрь куни Тошкентда ҳаво ўзгариб туради, ёғингарчилик бўлмайди. Кечаси ва эрталаб туман тушиши мумкин. Шарқдан секундига 3-8 метр тезликда шамол эсади. Кечаси 3-5, кундузи 13-15 даража илиқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, ёғингарчилик бўлмайди. Айрим жойларда туман тушиши мумкин. Шарқдан секундига 7-12 метр тезликда шамол эсади. Кечаси 0-5, кундузи 5-10 даража илиқ бўлади.\nҚашқадарё ва Сурхондарё вилоятларида ҳаво ўзгариб туради, ёғингарчилик бўлмайди. Айрим жойларда туман тушиши мумкин. Шарқдан секундига 7-12 метр тезликда шамол эсади. Кечаси 4-9, кундузи 12-17 даража илиқ бўлади.


Халқаро хабарлар, 17 июн 2006\nАҚШ Шанҳай ҳамкорлик ташкилотини¸ ўз мажлисига Эрон президентини кузатувчи сифатида таклиф қилганлигини танқид қилди.\nАҚШ давлат департаменти вакили Шон Мак Кормак гапиради:\n”Халқаро теерроризм ҳомийси бўлган давлат Эроннинг саммитда кузатувчи сифатида қатнаштириш билан Шанҳай ҳамкорлик ташкилоти ўз-ўзи билан зиддиятга боради.\nЗеро бу ташкилот ўзига бош мақсад қилиб минтақада терроризмга қарши кураш ғоясини олган.”\nТошкент шаҳар суди CAFE деб номланган АҚШ ноҳукумат ташкилотининг Тошкентдаги ваколатхонасини ëпишга қарор қилди.\nCAFE яъни Марказий Осиë бўйлаб эркин алмашинув дастури мусулмонларни насронийликка жалб қилганлиги айби билан ëпилди.\nБундан олдин бу ташкилотнинг Фарғона¸ Нукус ва Самарқанддаги ҳодимлари жаримага тортилган эди.\nБу ташкилотнинг бош қароргоҳи АҚШнинг Флорида шахрида жойлашган.\nТашкилот низомига кўра улар маданий алоқалар¸ қишлоқ хўжалиги¸ тиббиëт ва тадбиркорлик билан шуғулланишлари керак.\nЕИ лидерлари Европа Иттифоқи конституцияси масаласини кўриб чиқишни 2008 йилга қолдиришди.\nБрюсселда бўлиб ўтган Европа кенгаши мажлисида конституция юзасидан вужудга келган муаммони босқичма –босқич ечишга қарор қилинди.\nЕИ раиси Жозе Мануел Баррозу гапиради:\n“Ҳукумат ва давлатлар раҳбарлари ушбу лойиҳани амалга ошириш учун мулохазалардан аниқ қадамларга ўтиш керак деган фикрга қўшилишди.”\nБритания бош вазири Тони Блернинг бу юзадан фикри мана бундай:\n“Биз бу масалани очиқ қолдирдик. Европа ўз қонунларини ўзгартиришига шубҳа йўқ. Зеро биз ўнбеш давлат эмас балки йигирма беш давлатмиз¸ балки йигирма етти бўлармиз.\nАгар бизга янги давлатлар масалан болқон давлатлари қўшилишни исташса, Европага янги қоидалар зарур бўлади.”\nБу қоидаларнинг қандай бўлиши хозирча очиқ қолмоқда.\nҚозоғистон халқаро нефт етказиб бериш лойиҳасига қўшилди.\nБоку-Тбилиси-Жайҳон нефт етказиб бериш лойиҳасига қўшилиш бўйича келишувини бугун Қозоғистон президенти Нурсултон Назарбоев ва Озарбайжон президенти Илҳом Алиев имзолади.\nДунëнингнг энг бадавлат кишиси ҳисобланган "Майкрософт"ширкати асосчиси Билл Гейтс ишдан кетишини билдирди.\n“Мен икки йилдан кейин яъни 2008 йилнинг июлида ишдан кетишга қарор қилдим.\nМен ўз шахсий қадриятларимни ўзгартирмоқчиман.\nХозир менинг барча вақтим Майкрософтга сарф бўлмоқда ва ҳайрия жамғармаси билан шуғулланишга фурсат қолмаяпти.\nИкки йилдан кейин мен бутунлай ўз ҳайрия жамғармам ишлари билан банд бўламан.\nМен ишдан кетсам ҳам ширкатнинг фаҳрий президенти ва катта техник маслаҳатчиси бўлиб қолавераман.”\nМосква ғарбида бир турар жой портлаши оқибатида икки киши ўлди, олти киши касалхонага ëтқизилди.\nБир кишининг тақдири номаълум қолмоқда. Бино деворлари ва унга туташ уйлар зарар кўрди.\nДастлабки тергов ҳулосаларига кўра портлаш газ сизиши оқибатида келиб чиққан бўлиши мумкин.\nБугун Тожикистоннинг Қизилтумшуқ газ қувурида кучли портлаш юз берди.\nГазопровод Душанба шахрига йигирма километр узоқликдан ўтади. Портлаш оқибатида чиққан ëнғин билан беш соат давомида курашилди.\nТожикистоннинг марказий қисмида газ таъминоти тўхтади.\nВоқеа юзасидан текширувлар олиб борилмоқда террор тажовузи таҳмини ҳам ўрганиб чиқиляпти.\nЎтган сутка давомида Душанбада уч портлаш юз берган эди. Бу портлашлар Эрон элчихонаси¸ Ислом уйғониш партияси ҳайрия жамғармаси ва Конституция суди бинолари олдида юз берди.\nҚурбонлар йўқ¸ биноларга зарар етган.\nАгар хозир зарур чоралар кўрилмаса, 2020 йилга бориб ер куррасидаги бир ярим миллиард киши хароба кулбаларда яшашга маҳкум бўлади.\nБМТ хисоботига кўра, катта шахарлардаги ҳароба кулбалар камбағалларнинг асосий турар жойига айланган.\nХалқаро соғликнни сақлаш ташкилоти эълон қилган хисоботда йилига ўн уч миллион киши экологик мувозанат бузилганидан жабр кўриши айтилади.\nҲисоботда одамлар асосан сув ва ҳавонинг ифлосланишидан азоб чекаëтгани таъкидланади.\nИроқ полицияси ва армиясининг ўн минглаб аскари АҚШ етакчилигидаги коалиция мадади билан Бағдодга жойлаштирилди.\nМақсад Ироқ пойтахтида исёнларга чек қўйиш ва хавфсизлик билан боғлиқ вазиятни яхшилашдан иборат. Айни пайтда, Бош вазир Нурий Комил ал-Маликий бошчилигидаги ҳукумат Бағдодда тунги коммендантлик соати жорий қилди ва жума намози пайтида транспорт ҳаракатини таъқиқлади. Хавфсизлик амалиёти бошланганини телевизор орқали эълон қилган ал-Маликий Ироқда АҚШ қўллаб-қувватлаган тинчлик жараёнига қарши бўлган гуруҳлар билан музокара ўтказишга тайёрлигини билдирди. Кенг кўламда хавфсизлик операциялари ўтказилаётганига қарамай, чоршанба куни Бағдодда портлаш содир этилди. Оқибатда камида икки одам нобуд бўлди, ўн фуқаро яраланди.\nИроққа кутилмаган сафаридан бир кун кейин АҚШ президенти Жорж Буш Оқ Уйда журналистлар билан учрашди. Савол-жавоб пайтида президент Буш Америка қўшинлари Ироқдан қачон олиб чиқилишини айтмади.\nЧоршанба кунги беллашувларда Испания терма жамоаси Украина миллий жамоаси дарвозасига тўртта жавобсиз тўп киритди. Тунис ва Саудия Арабистони футболчилари ўртасидаги ўйини 2-2 дуранг хисоби билан якунланди. Айни пайтда, майдон эгалари Германия футболчилари Польша терма жамоасини 1-0 хисобида доғда қолдирди. Бу иккала жамоанинг иккинчи ўйини эди. Мазкур ғалаба Германия жамоасининг кейинги босқич беллашувларда қатнашишини таъминлади. Биринчи ўйинни ҳам бой берган Польша футболчилари эса ўз ватанларига қайтишига тўғри келади.\nЕвропа Иттифоқининг Ташқи сиёсати мутасаддиси Ҳавьер Солана Эроннинг ядровий дастури бош музокарачиси Али Ларижоний билан телефон орқали сўзлашганини айтди.\nЭрон уранни бойитиш ишларидан воз кечиши эвазига Европа Иттифоқи Эрон билан иқтисодий манфаатли ҳамкорлик қилиш ҳақидаги ўз таклифларни Солана орқали ўтган ҳафта Теҳрон расмийларига тақдим этган эди.\n“Агар мен доктор Ларижоний билан телефон орқали сўзлашдим, десам махфий маълумотни ошкор қилмаган бўламан, деб ўйлайман. Мулоқот конструктив рухда ўтди. Бошқалар билан ҳам шундай мулоқот бўлади, деб ўйлайман. Ёдингизда бўлса, мен ҳафта охирига қадар биз яна гаплашамиз деган эдим. Ҳозирча шуни айтишим мумкин холос”, – деди Европа Иттифоқи Ташқи сиёсати мутасаддиси.\nРасмийларга кўра, яқинда ўтказиладиган саммитда Ҳавьер Солана Европа Иттифоқи раҳбарларига мулоқот мазмуни ҳақида маълумот беради.\nАҚШ етакчилигидаги коалиция кучлари ва Афғонистон ҳарбийлари Толиблар ҳокимиятдан ағдарилганидан бери исёнчиларга қарши энг йирик операцияларни бошлади.\nУнда 11 минг қўшин иштирок этмоқда. Коалиция расмийларига кўра, мазкур амалиёт Афғонистон жанубий минтақаларида қўмондонлик АҚШ етакчилигидаги халқаро кучлардан НАТОнинг Хавфсизлик ўрнатишга ёрдам берувчи кучларига ўтаётган пайтга тўғри келди.\nИсроил Бош вазири Эхуд Олмерт Парижда Франция президенти Жак Ширак билан учрашди.\nМузокарадан сўнг Олмерт Исроил Ғарбий соҳилдаги ўз чегараларини фаластинликлар билан келишувга эришган ҳолда ёки келишувга эришмасдан ўзи белгилаш режасини амалга оширишини билдирди. Ширакнинг идорасига кўра, Франция раҳбари Исроил ва фаластинликлар ўртасида музокаралар ўтказилиши кераклигини билдирган.\nФаластин Бош вазири Исмоил Хония “Ҳамас” жанггари гуруҳларини полиция кучларига бирлаштиришга рози бўлди.\nХония президент Маҳмуд Аббос билан сўзлашганидан кейин Фаластин мухториятидаги кескин вазиятни юмшатиш мақсадида шундай қарор қабул қилди. Сўнгги кунларда Фаластин полицияси ва “Ҳамас” жанггарилари ўртасида қуролли тўқнашувлар юз берди. Айни пайтда, Ғарбий Соҳилда кескин вазият сақланиб қолмоқда. Чоршанба куни ҳукумат идоралари хизматчилари маошлар тўланишини талаб қилиб Фаластин парламенти биносига бостириб кирди. Улар “Ҳамас” депутатларига ҳужум қилдилар, парламент раиси эса зални тарк этишга мажбур бўлди.


Книга: Биз ҳақимизда\nДата: Четверг, 15 Апрель 2021, 05:13\nБиблия Сиртқи Мактаби Библия миссиясининг проекти бўлиб ҳисобланади ва унинг ушбу асосий мақсади учун хизмат қилади: имонлиларни жамоатда, кичик гуруҳларда, ўзларининг атрофида хизмат қилишга ўргатмоқ ва қуроллантирмоқ.\nБиблия Сиртқи Мактаби 35та курсдан иборат. Ушбу курсларни рус тилидаги классик вариантини (китоб шаклида) ҳам тақдим этамиз. Кўпгина курслар бошқа тилларда ҳам мавжуд ёки таржима қилинаяпти. Бошқа маълумотларни “Библия Сиртқи Мактабининг тарихи” деган саҳифадан топишингиз мумкин.\nБиз барча Муқаддас Ёзув Худонинг илоҳий Сўзи бўлиб, мукаммал, етарли ҳамда олий, рад қилиб бўлмайдиган обрў-эътиборга эга эканлигига ишонамиз.\nБиз уч шахс (Ота, Ўғил ва Муқаддас Руҳ) да мавжуд бўлган ягона ҳақиқий, абадий Худога ишонамиз.\nБиз бенуқсон ҳомила орқали ҳақиқий Инсонга айланган абадий Худо, Исо Масиҳга ишонамиз. У ер юзида бегуноҳ ҳаёт кечирди, Гўлготадаги хочда ўринбосар ва Худога маъқул келадиган Қурбонлик каби Ўз ҳаётини берди. Учинчи кун эса ўликлар ичидан тирилиб, янги танада самога кўтарилди ва ҳозир бизнинг ҳомийимиз бўлиб Худонинг ўнг томонида турибди.\nБиз инсонларнинг гуноҳини фош қилувчи, ҳақиқий имонга йўналтирувчи ҳамда унда қайта туғилишни амалга оширувчи Муқаддас Руҳга ишонамиз. У инсонларни Масиҳнинг танасига жойлаштириб, муҳрлайди, руҳлантиради ҳамда уларни ўзига хос хизматга чорлаган ва юборган ҳолда уларда яшайди.\nБиз Худо инсонни Ўз сурати бўйича яратганига, инсон онгли равишда Худога қарши гуноҳ қилиб, шу билан ўзини ва авлодини жисмонан ҳамда руҳан ўлимга маҳкум қилганига ишонамиз.\nБиз инсон ўз хатти-ҳаракатлари билан нажот топа олмаслигига, бироқ бизга раҳм-шафқат кўрсатиб, гуноҳларимиз учун хочда ўлган Исо Масиҳга бўлган имон орқали бунга эришиши мумкинлигига ишонамиз.\nБиз жойдаги жамоатлар суҳбатлашиш учун, Худонинг Сўзини ўрганиш учун, биргаликда ибодат қилиб, имонда мустаҳкам туриш учун ҳамда бир-бирига ёрдам бериш учун доимий равишда йиғилиб туришига ишонамиз.\nБиз сувга чўмиш имон орқали нажотга эришишнинг белгиси эканлигига ишонамиз. Бу сувга тўлиқ кириш орқали амалга оширилади.\nБиз Қутлуғ Кеча (нон синдириш) Исо Масиҳнинг азоб-уқубатлари ва ўлимини, шунингдек кечирим олганимизни эслатиб турувчи Исо Масиҳнинг гуноҳларимиз учун тўлаган қурбонлик белгиси эканлигига ишонамиз.\nБиз барча ҳақиқий имонлилар самога олиниб, Исо Масиҳнинг тахти олдида Унга қандай ишонганликлари ҳақида ҳисобот беришларига ва ишларига яраша мукофот олишларига ишонамиз.\nБиз имонсизлар учун абадий лаънат борлигига ва у ердан орқага йўл йўқлигига ишонамиз.


21:33 10 Июл 2020\n17:45 11.04.2019 Ҳавола олиш\nТиббиёт коллежи талабасини ўлимида айбдор деб топилиб, 6 йилга қамалган Ислом Тўлаганов 1 йил 8 ойда қамоқдан чиқди.\nТОШКЕНТ, 11 апр - Sputnik. Тошкентдаги Боровский номли тиббиёт коллежи талабаси Жасур Иброҳимойнинг ўлимида айбдор деб қамалган Ислом Тўлаганов 1 йилу 8 ойдан сўнг қамоқдан чиқди. Бу ҳақида маҳаллий ОАВлар хабар қилмоқда.\nИслом Тўлаганов 6 йилга қамалди\nОлий Суд маъмурияти хабарига кўра, Навоий вилоят жиноят ишлари бўйича суди 2018 йилнинг 20 декабрида Ислом Тўлагановга қамоқ жазосини мажбурий меҳнат жазосига алмаштириш ҳақида қонун чиқарган экан.\n“Исломбек Тўлаганов жазонинг ўталмаган қисмини, маошининг 20%ини давлат фойдасига ушлаб қолиш шарти билан, 4 йил 15 кун муддатда мажбурий меҳнат жазоси билан алмаштирилсин”, - дейилган қарорда.\nЭслатиб ўтамиз, 2017 йилнинг май ойида содир бўлган воқеани ҳалигача кўпчиллик яхши эслайди. Ўшанда Тошкентдаги Боровский номли коллеж талабаси Жасур Иброҳимов бир гуруҳ талабалар калтаклаши оқибатида вафот этган эди.\nТергов жараёнида ушбу жиноятда айбдор деб Ислом Тўлаганов топилган ва 2017 йилнинг октябрь ойида уни 6 йилга озодликдан маҳрум қилиш жазоси берган эди.


19.02.2020 13:24 0 2224\nДавлат тадбирларини тарихий масканларда эмас, алоҳида тайёрланадиган жойларда ўтказиш таклифи берилган. Бу ҳақда Маданият вазири ўринбосари Камола Акилова маълум қилди.\n— Тарихий объектларни сақлашда жуда эхтиёт бўлишимиз лозим. Бизда бир қатор байрам ва тантаналар тарихий жойларда ўтказилади. Кучли шовқин обидаларга зарар етказиши турган гап.\nШунингдек тарихий обидалар атрофини кўкаламзорлаштиришга эътибор ҳам жуда кучли. Аммо майсани суғориш керак. Сув обидаларга зарар етказмайдими? Шу томонини ҳам эътиборга олиш керак.\nЮНЕСКО мутахассислари бу борада бизга ўз тавсияларини берган. Шунга асосан Маданият вазирлиги тегишли муассасалар, ҳокимликлар ва туризм қўмитасига ўз таклифларини берган. Давлат тадбирлари ва тантаналарни ўтказиш учун махсус жой ташкил этиш керак.\nБу жуда муҳим масала ва уни ҳар доим кўтариб келганмиз. Натижа бўлмагунга қадар кўтаришда давом этамиз, — дейди Камола Акилова.\nЭслатиб ўтамиз, «Шарқ тароналари» фестивали Самарқанднинг тарихий Регистон майдонида ўтказиб келинади. Шунингдек 2019 йилда Ҳунармандлар фестивали Қўқон шаҳридаги Худоёрхон саройи жойлашган Ўрда майдонида ташкил этилди.\nтарихий обида Маданият вазирлиги\nКоронавирус 25/03, 09:21\nУйда ўтириб юлдуз бўлиш мумкинми? Карантиндагилар учун танлов эълон қилинди\nКоронавирус 19/03, 07:41\nОзодбек Назарбеков мажлис иштирокчилари сонини 10-15 нафардан оширмасликни талаб этди\n#ниқоб - 16


Ўзбекистон Республикаси Адлия вазирлиги - 21 сентябрь куни Ўзбекистон Республикаси Адлия вазирлиги ҳузуридаги Олий малака комиссияси томонидан хусусий нотариал фаолият билан шуғулланиш ҳуқуқини бериш бўйича малака имтиҳони ўтказилади.\n03:12:40 (GMT +5), Пш, 9 дек 2021\n21 сентябрь куни Ўзбекистон Республикаси Адлия вазирлиги ҳузуридаги Олий малака комиссияси томонидан хусусий нотариал фаолият билан шуғулланиш ҳуқуқини бериш бўйича малака имтиҳони ўтказилади. RSS обуна\n21 сентябрь куни Ўзбекистон Республикаси Адлия вазирлиги ҳузуридаги Олий малака комиссияси томонидан хусусий нотариал фаолият билан шуғулланиш ҳуқуқини бериш бўйича малака имтиҳони ўтказилади.\nЖорий йилнинг 21 сентябрь куни Ўзбекистон Республикаси Адлия вазирлиги ҳузуридаги Олий малака комиссияси томонидан хусусий нотариал фаолият билан шуғулланиш ҳуқуқини бериш бўйича малака имтиҳони ўтказилади.\nИмтиҳон жараёнлари 10:00 дан бошлаб Адлия вазирлигининг расмий веб-сайти (http://www.minjust.uz/) орқали тўғридан-тўғри трансляция қилинади.


Қўшилмаслик ҳаракати саммити якуний ҳужжатига Қорабоғ масаласи ҳам киритилди | www.ziyouz.uz\nБош саҳифа ЯнгиликларҚўшилмаслик ҳаракати саммити якуний ҳужжатига Қорабоғ масаласи ҳам киритилди\nҚўшилмаслик ҳаракати саммити якуний ҳужжатига Қорабоғ масаласи ҳам киритилди\nЧоп этилган 19.09.2016 28.12.2016 МуаллифС.Салим\nҚўшилмаслик ҳаракати Арманистон ҳамда Озарбойжон ўртасидаги Тоғли Қорабоғ зиддиятини Озарбойжон давлати ҳудудий яхлитлиги, суверенитети ва халқаро миқёсда тан олинган чегараларига риоя этган ҳолда ҳал этишга чақирди. Trend агентлиги хабарига кўра, Қўшилмаслик ҳаракатининг Венесуэлада бўлиб ўтган саммити якуний ҳужжатида мазкур нуқтаи назар акс этган.\nХалқаро машваратда Озарбойжон номидан мамлакат Ташқи ишлар вазири Элмар Мамадёров қатнашган.\nҚўшилмаслик ҳаракатига аъзо давлатлар БМТ Хавфсизлик Кенгаши резолюциялари қабул қилинганига қарамай, Қорабоғ зиддияти ҳал этилмай келаётганини таассуф ила қайд этган. Таъкидланишича, бу ҳолат халқаро ҳуқуқ меъёрларининг бузилишига олиб келиб қолмай, Озарбойжон суверенитетига ҳам дахл қилмоқда.\nСаммит якунида Қўшилмаслик ҳаракатининг 2019 йилдаги машварати Бокуда ўтиши маълум қилинган. Шу билан бирга, 2019-2022 йилларда халқаро тузилмага Озарбойжон раислик қилиши кутилмоқда.\nҚўшилмаслик ҳаракати ҳарбий блокларда қатнашмаслик тамойилига кўра 120 давлатни бирлаштирган халқаро ташкилотдир. Ҳаракатга 1961 йилда 25 давлат томонидан асос солинган. Озарбойжон 2011 йилдан Қўшилмаслик ҳаракатининг тенг ҳуқуқли аъзоси саналади.\nҚўшилмаслик ҳаракати саммити якуний ҳужжатидан келиб чиқиб, Озарбайжон Ташқи ишлар вазирлиги расмий вакили Ҳикмат Ҳожиев баёнот берди. Унга кўра, ЕХҲТ Минск гуруҳи ҳамда Арманистон Қўшилмаслик ҳаракатининг Тоғли Қорабоғ бўйича позициясини эътиборга олиши лозим.\nҲ.Ҳожиевга кўра, халқларнинг ўз тақдирини ўзи белгилаш ҳуқуқи бошқа мамлакатларнинг ҳудудий яхлитлиги бузилишига сабаб бўлмаслиги даркор.\n“Бу эса Арманистоннинг Озарбойжон ҳудудини оккупация қилганини ушбу тамойил билан хаспўшлашга уриниши буткул асоссиз эканини яна бир карра тасдиқлайди”, – дейди Озарбойжон ТИВ расмий вакили Ҳ.Ҳожиев.\nТоғли Қорабоғ музокарасига тан олинмаган давлат жалб этилмайди. 12.06.2016\n← Аввалги Аввалги Шомирза Турдимов: “Ўчмас сира дониш чироғи” (2015)\nКейинги → Кейинги: Ерик Утембаев: Қозоғистон ва Ўзбекистон янги ҳамкорлик даврига қадам қўймоқда


Австралияни мусулмонлар очган - BBC O'zbek\nАвстралияни мусулмонлар очган\nImage caption Аборигенларни илк бора мусулмон тужжорлар кашф қилишган\n"Оллоҳ, Оллоҳ, орзуларим ушалишига ёрдам бер" - дуо қилади қорачадан келган ўрта яшар австралиялик.\nБу бир мусулмоннинг одатий илтижосидек эшитилади. Аммо дуо қилаётган одам - асли австралиялик Янйуа қабиласи аборигени. Асосийси, у мусулмон эмас.\nЛекин шимолий-шарқий Австралияда истиқомат қиладиган Янйуа қабиласи ҳали беш-олти аср олдин мусулмонлар билан савдо ва ҳамкорлик муносабатларини бошлашган.\nИндонезия жанубидаги Макассанлик мусулмонлар Австралия соҳилларига денгиз бодрингги тутиш учун келганлар. Бу уммон жонивори ҳам озиқ-овқат, ҳам Осиё тиббиётида дори-дармон сифатида ишлатилган.\nҲали 400-500 йил олдин Янйуа элати вакиллари ғор деворларида чизган суратларда мусулмонлар ўтириб келган кемалар аксланган.\nХуллас, оқ танли британлар Австралияга келиб ўрнашишидан икки аср олдин бу заминга мусулмонлар келишган.\n"Мусулмонлар - тенглик, оврўполиклар - ирқчилик..."\n"Мусулмонлар билан савдо-сотиқ ҳамда инсоний мулоқот боис Янйуа аборигенлари Ислом маданиятидан таъсирланишган" - дейди Австралия аборигенлари тарихини ўрганган профессор Жон Брадлей.\nImage caption Абориген ва оқ танлилардан туғилган болаларни оврўполиклар яқингача қабул қилишмаган\n"Бу уларнинг рақслари ва қўшиқларида, анъана ва чизган расмларида яққол кўринади" - давом этади профессор - "Аборигенлар ўз дуо ва ибодатларида ҳам Оллоҳ калимасини ишлатишади".\nБаъзи аборигенлар Оллоҳ калимасини бузиб "Валита" дея талаффуз қиладилар. Улар Оллоҳ ёки Валитани ўз худолари, деб билишмаса-да, аммо илк бора улар учрашган хорижийлар - мусулмонларнинг якка Худоси сифатида тан олишади, ҳурмат қилишади ва ўз дуоларида эслайдилар.\nХуллас, денгиз бодрингги савдоси туфайли мусулмон тожирлар Австралияга бориб қолишади ва у ердаги маҳаллий халқ билан мулоқот ўрнатишади.\n"Австралия тарихида шу асно илк бора мусулмонлар халқаро савдо ва алоқаларни муваффақиятли тарзда йўлга қўйишган" - дейди Жон Брадлей.\n"Мусулмонлар маҳаллий халқлар билан тенг ҳуқуқли муносабатларни ўрнатишган, уларга ҳақиқий инсон ва ҳамкор сифатида қараганлар. Шу боис айни паллалар Австралия тарихидаги олтин давр саналади".\nАммо Макассанлик мусулмонлардан кейин икки аср ўтиб, бу заминга британлар кела бошлашади. Мусулмонлар ташрифидан фарқли тарзда, оврўполиклар ташрифи маҳаллий халқлар учун фожеали кечади.\nОврўполиклар ўзларини янги хўжайин сифатида тутишади ва маҳаллий халқлар ҳамда элатларнинг ўзига хос турли хил маданиятию одатларини писанд қилишмайди. Шунингдек, оқ танлилар барчани битта номда "абориген" деб атай бошлашади.\nАслида эса, Австралияда юзлаб турли элат ва қавмлар яшашган. Туб жой халқлари 250 хил тилда гаплашганлар.\n"Оврўполиклар маҳаллий халқларни одам ўрнида кўришмаган, уларни ўз ерларидан бадарға қилишган ва ҳатто мулоқот қилишни ҳам исташмаган".\nЯқин-яқингача эса аралаш болалардан ҳам ҳазар қилиб келишган.\nШу асно, мусулмонлар ва Австралиянинг асил халқлари ўртасида бошланган учрашувнинг илк саҳифаси ёпилган. Лекин мулоқот шу ерда тўхтаб қолмаган.\nАфғонлар туяларда келтирган Ислом\nАвстралияни эгаллаган британлар бу юртнинг улкан саҳроларидаги масканларни боғлаш учун транспорт воситасига эҳтиёж сезганлар.\nУлар Ҳиндистон (ҳозирги Покистон-Афғонистон чегара сарҳадлари) ҳудудларидан афғонларни келтиришган. Чунки афғонлар туяларни қўлга ўргатиш ва бу жонивордан қандай фойдаланишни яхши билганлар.\nImage caption Раймонд Сатторнинг туякаш ота-боболари афғон бўлишган, у эса энди абориген\nШу асно, 18-асрда Австралияга мусулмонлар иккинчи бора афғон туячилари сифатида қадам босганлар.\n"Менинг исмим Раймонд Саттор" - дейди олтмишдан ошиб қолган туякаш эркак.\nРаймонд саҳро ўртасидаги Алис Спринг минтақасида яшайди. Бу ерлар 50 минг йилдан бери абориген халқлари ватани саналади. Аммо Раймонднинг катта бобоси икки юз йил олдин бу ерга туя еталаб келган. Келгану, ортга қайтиб кета олмаган.\nАфғонистонга 4 минг нафардан кўпроқ афғон туячи эркаклари олиб келинган. Улар эса айнан маҳаллий абориген аёлларга уйланиб, болалари ҳам бугун абориген бўлиб кетишган.\nАлис Спрингдаги саҳро йўллари бўйлаб баъзан тунукадан ишланган, баъзан ғиштин масжидларни кўриш мумкин. Уларни маҳаллий халқ "Афғон масжиди" дейиишади. Дарвоқе, баъзан туяни ҳам бу ерларда "афғон" деб аташади.\nЯрим абориген Раймонд Саттор тақводор эмас, лекин ўзининг Исломий илдизларидан фахрланади. У ота-боболари ва асил юртини ҳам унутмаган.\n"Катта афғон бобомнинг исми Сайид Саттор, ундан кейингисининг оти эса Сайид Мулла Дод бўлган. Улар Пешин деган шаҳардан келишган" - дейди Раймонд.\nАйрим ярим абориген, ярим афғон одамлар эса Покистондаги қариндошларини ҳам биладилар.\n"Отам ҳар вақт Қуръон тиловат қиларди" - эслайди Азим Хон исмли абориген - "Мен ҳалиям Покистондаги афғон қариндошларимиз билан хатлашиб тураман. Отам бу ёқларда, аммам бечора Покистонда қолиб кетишган".\nАвстралияга келган афғон туячилари саҳро ҳудудларида транспорт тизимини яхшилаш йўлида кўп хизмат қилишган.\nАфғонлар ва туялар Австралия тарихида мусулмонлар очган иккинчи саҳифа саналади.\nИслом ва аборигенлар: Бугунги мулоқот\nМамлакатнинг энг йирик шаҳри бўлмиш Сидней аборигенлар замини устида тикланган. Ҳозир кўп миллатли ушбу шаҳарда дунёдаги энг машҳур мусулмон абориген яшайди. Унинг исми - Энтони Мандин.\nImage caption Бокс бўйича жаҳон чемпиони Энтони Мандин - дунёдаги энг машҳур мусулмон абориген\nБокс бўйича уч карра жаҳон чемпиони ўзининг ҳам абориген ва ҳам мусулмонлигидан фахрланади. У ҳатто халқаро беллашувларда ҳам очиқдан-очиқ Оллоҳга ҳамду сано ўқийди.\n"Мени насроний сифатида ўстиришган" - дейди Энтони Мандин ўз қарорини изоҳлаб - "Аммо асил абориген инончларимиз Исломга яқинроқ. Шунингдек, мусулмончиликда ирқчилик ва айирмачилик ҳам йўқ".\nАвстралияда мусулмон аборигенлар сони кўп эмас. Аммо улар шиддат билан кўпаймоқда.\nИсломни қабул қилаётган аборигенларга кўра, улар илк мусулмонлар ўз ота-боболарини тенг ҳуқуқли ҳамкор сифатида қараб, улар билан инсондек муносабат қилишганини ўргангач, бу динга меҳрлари орта бошлаган.\nЧунки оврўполиклар қўлида улар юз тутган таҳқир ва хўрликлар аборигенлар юрагида тузалмас яра қолдирган.\n"Оврўполик истилочилар бизни ёввойи, деб чақиришган ва сизларни Худо ёмон кўради, деган фикрни онгимизга қуйишган" - дейди бугун мусулмон бўлган абориген Жастин Эгайл - "Улар фақат Оврўпоча урф-одат ва динни бизга тиқиштиришган".\n"Оқ танли, қора танли деган гаплар эса Исломда йўқ. Аслида бунақа иборалар Оврўподаги калондимоғ ва бошқаларни ерга урадиган тор тушунчалардан келиб чиққан".\nХуллас, ўзларини пастга урган истилочиларни эслаган аборигенлар, улардан олдинроқ келган бошқа ажнабийларни - ўзлари билан тенглик, инсонийлик ҳамда ҳурматга асосланган муносабатларни йўлга қўйган мусулмонларни ҳам ёдга оладилар.\nБу эса уларнинг юрагида Ислом ва мусулмонларга нисбатан дўстона муносабатларни уйғотиши табиий.


Россия билан Греция газ қувури лойиҳаси бўйича меморандум имзолади\n03 декабр 2020, Тошкент вақти: 03:57\nГреция ва Россия “Турк оқими” газ қувурини Греция ҳудуди орқали ўтказиш тўғрисида ўзаро англашинув меморандумини имзолади. Россия Энергия вазири Александр Новак мазкур ҳужжатни грециялик ҳамкасби Панагиотис Лафазанис билан Санкт Петербургда ўтаётган иқтисодий форум доирасида имзолади.\nЛафазанис ҳужжатни имзолаш маросимида чиқиш қилиб, лойиҳа Россиянинг “Внешэкономбанк”и томонидан молияланишини баён қилди.\nГреция иқтисодий бўҳрон вазиятида босим эмас, таянчга муҳтож, Россия билан ҳамкорлик эса Европанинг бошқа мамлакатларига қарши қаратилмаган, дея қўшимча қилди Лафазанис.\nВладимир Путин таклиф этилаётган газ қувури Грецияни газни тарнзит қилувчи йирик бўғинга айлантириб, унга миллионлаб доллар даромад келтиришини баён қилди.


БМТ Исроил-Ливан можаросига ойдинлик киритди\n26 октябр 2021, Тошкент вақти: 10:32\nБМТнинг Жанубий Ливандаги тинчликпарвар кучлари 3 август куни Ливан-Исроил чегарасидаги қуролли тўқнашувга сабаб бўлган дарахт “Мовий чизиқ”нинг Исроил томонида бўлганини тасдиқлади.\n“Мовий чизиқ” Исроил ва Ливан кучлари ўртасидаги баҳсли ҳудудда БМТ демаркация қилган, томонларни ажратиб турувчи чегара чизиғи ҳисобланади.\nИсроил барпо қилган хавфсизлик девори эса¸ “Мовий чизиқ”қа мос келмайди.\nИккала томон ўзиники эканини иддао қилаётган ҳудудда сешанба куни Исроил ҳарбийлари дарахтларни кесишга уринган пайтда Ливан ва Исроил ҳарбийлари ўртасида отишма содир бўлди.\nОқибатда 5 киши: исроиллик полковник, ливанлик уч ҳарбий ва бир журналист нобуд бўлди.\nАҚШ Давлат департаменти томонларни "иложи борича оғир-босиқ бўлишга" чақирди.\nАйни пайтда Исроил дарахтларни кесиш ишлари давом эттиришини билдирди.


“Аҳлат ёқилиб юборилиши рак касалини туғдириши мумкин”\nSizdan Telegram” лойиҳасида Сиздан келаётган хабарлар, фото ва видеолар ўрин олади. Telegram, WhatsApp тармоғидаги рақамларимиз: +420 724 971 539; +420 724 740 755. Электрон почтамиз: ozodlikmail@gmail.com 60 йилдан зиёд вақт мобайнида холис журналистика андозалари асосида фаолият юритаётган Озодлик радиоси, агар истагингиз, шахсингиз сир қолишини кафолатлайди. ****************************************************************************** Муҳим эслатма: “Sizdan Telegram” лойиҳасида бериладиган маълумотлар учун Озодлик таҳририяти масъул эмас!\nТошкентлик муштарий Учтепа ҳокимияти олдида аҳлат ёқилиб юборилаётганидан шикоят қилди:\n“Учтепа ҳокимияти олдида кўмилган аҳлат яна тутамоқда. Ҳокимнинг деразасидан кўриниб турсада, улар ҳеч бир чора кўрмаяпти. Бунчалар бефарқ бўлиш мумкин эмаску ахир. Кечаси билан эрталабгача тутун бутун атрофни босмоқда. Одамлар рак касалига учраши хавфи бор.\nВулқон каби ўчмас аҳлат ёнмоқда. Ҳокимга бу кўринмайдими ишга келганда? Кўзингизни очинг, деразангиздан кўринади-ку, ахир. Биз кўриб турибмиз. Аҳоли рак касалига чалинади-ку бу кетишда”.\n"Дўкончилардан солиқчилар “доля” олмоқда"\nОзодлик тингловчиси Тошкентдаги "Ўрикзор" бозорида ишлаётган тадбиркорлардан солиқчилар “доля” олаётганини иддао қилмоқда:\n“Биз Ўрикзор бозорида тадбиркорлик қиламиз. Дўконимиз бор. Ҳар 6 ойда барча дўкончилардан солиқчилар “доля” олмоқда. Ҳужжатлар жойида бўлишига қарамай, ҳар бир дўкон эгасидан 800 доллардан олмоқда.\nПул бермаган тадбиркорнинг дўконини узоғи билан 2-3 кунда солиқчилар келиб “босади”. Улар йўлини топишади. Ёш болани дўконга юборади, у бола нарса олганидан сўнг солиқчилар келиб “чек урмадиз”, деб “босади”. Бермаган ҳам беради, берган ҳам беради.\nУлар пул сўраб юришмайди. Барчамиз яхши биламиз қачон пул бериш кераклигини. Ва бермаганларга нима қилишини ҳам биламиз. Бермаган одамнинг ўзи йўқ. Пул тўламаганларни 2-3 кунда келиб босганининг гувоҳи бўлганман”.\n"Иккита синфни битта ўқитувчи обормоқда"\nТошкентлик муштарий ўрта мактабда ўқитувчилар етишмаслигидан шикоят қилди:\nБизнинг 279-сонли ўрта мактабида ўқитувчи етмаяпти. Болаларимизни ўқитган ўқитувчини бошқа синфга ўтказишди. РайОНО бу муаммомизни ҳеч ҳал қилиб бермаяпти. Болаларимизни 2-чи сменага ўтказди. Айни пайтда, иккита синфни битта ўқитувчи обормоқда, холос.\nБиз энди нима қилайлик? Болаларимиз ўқишдан қолиб кетмоқда. Таълим олишмаяпти. Мирзо-Улуғбек туман РайОНОси бизнинг хатимизни қабул қилгани йўқ.\n“Сўх ҳам Ўзбекистонга қўшилсин”\nСўхлик муштарий Озодлик орқали Шавкат Мирзиёевдан Сўҳ туманида бўлаётган муаммоларни ҳал этишни сўрамоқда:\n“Мен Фарғона вилотининг Сўх туманида истиқомат қиламан. Илтимос, шу ноҳақ йўл азобини Шавкат Мирзиёвга етказиб беринг. Сўх ҳам Ўзбекистонга қўшилсин. Қачонгача қирғиз чегарачиларга пул бериб ўтамиз? Мана масалан, айни пайтда Россиядан келган шахсдан 140 минг сўм чегарачи ва 60 минг сўм божхона вакиллари олмоқда. Ёки масалан юк ташлайдиган машина Сўхга борганча 4 миллион сўм йўлда бериб бормоқда.\nСўх халқи бир неча бор туман ҳокимига ва милиция ходимларига мурожаат қилди. Бироқ, улар бу масалада ёрдам бермаяпти. Аксинча, “бериб келавер” деб айтмоқда. Халқнинг дардини эшитмаяпти.\nШунинг учун, халқнинг дардини Мирзиёевга етказиб беринг. Илтимос, шу сўхликларнинг дардини президент эшитсин. Охирги умидимиз шу”.


22 январ 2018, Тошкент вақти: 19:26\nҲозир архивда сақланаëтган ҳужжатларга кўра¸ 1944 йили татарларнинг 183 минг 155 нафари бадарға қилинган. Шундан 151 минг 136 нафари Ўзбекистонга жўнатилган.\n1944 йилда Сталин қарорига кўра, бадарға қилинган Қрим татарлари 1989 йил Горбачëв изни билан ватанларига қайта олдилар холос.\nБугун Россия ишғоли остида хавотирли кунларни бошдан кечираëтган Қрим татарлари Ўзбекистонни миннатдорлик туйғулари билан эслашмоқда.\nСургунда дунëга келган Диловар ака Усмон Озодлик мухбири билан бундан етти йил аввал бўлган суҳбатда буларни эслаган эди.\n- Масалан¸ яхши деган сўз олдин Қримда “ору” деб айтилган экан¸ деган эди Айдар Эмиров.\n- Ўзбек ошлари¸ лағмони¸ мантиларини ўзимиз билан бирга олиб келдик¸ деган эди Диловар Усмон.\n“Ўзбекистон биз учун сургун уйи эмас¸ балки ўз уйимиз каби қадрдон. Ҳали-ҳали ўзбек қўшиқлари қулоғимда жаранглайди”¸ дея туриб¸ "Наманганнинг олмаси" қўшиғини хиргойи қилиб¸ кўзига ëш олган эди Диловар Усмон.\n- Андижон воқеалари бўлганда бизнинг Қрим татарлари Руминияга бориб¸ андижонлик қочқинлар билан учрашиб¸ ошлар пишириб¸ ëрдам бердилар¸ деган эди Диловар Усмон.\nБундан 70 йил олдин ўз уйларидан Ўзбекистонга бадарға қилинган ва ҳозир яна ватан қўйнида яшаëтган Қрим татарлари “Бир кун туз ичган жойингга қирқ кун салом бериш керак” деган фикрда


Академик: Чингизхон империясининг давлат тили туркий бўлган\nЯқинда Алмати шаҳрида (Қозоғистон) Чингизхон номидаги Халқаро Академиянинг (Мўғилистон) академиги Анатолий Оловинцовнинг "Турклар ёки мўғуллар? Чингизхон даври" китобининг тақдимоти бўлиб ўтди.\nКитобда муаллиф Чингизхон асос солган империянинг давлат тили туркий бўлганига 11 та далил-ҳужжат келтирган. Китоб Мўғуллар давлати тарихининг XIII-XIV асрларини қамраб олган, деб хабар қилди Today.\nДалиллар орасида: 1246 йилги Гуюк хоннинг давлат муҳри (Ватиканга юборган мактубидан), Чингизийлар тоши (1219-1224 йилларда, яъни Чингизхон ҳаёти даврида ишланган ), Днепрдан Хитойгача топилган турли хил ёрлиқларга ишланган муҳрлар, Хубилай хон авлодларига юборган рисола (Истамбул), Марказий Осиёнинг баъзи ҳукмдорларининг мактублари.\nАкадемик Оловинцовнинг сўзларига кўра, тарихий ҳужжатларда битилган барча ёзувлар туркий тилда бўлган. Уларнинг баъзилари уйғур алифбосида ёзиллган.\nАкадемик ҳужжат сифатида Хитойнинг илк қоғоз пуллари "юани"ни ҳам келтирган. "Илк қоғоз пулларига Кублай хоннинг давлат муҳри урилган, унда эса, уйғур алифбосида ёзилган туркий сўзлар бўлган", дейди Оловинцев.


Ўзбекистонда қурол тўғрисидаги қонунчилик такомиллаштирилади | Qalampir.uz\nЖамият\t07 Апрель 09:43 4544\nШу кунларда Ўзбекистон Республикаси Олий Мажлиси Сенатининг Мудофаа ва хавфсизлик масалалари қўмитаси “Қурол тўғрисидаги қонунчилик такомиллаштирилиши муносабати билан Ўзбекистон Республикасининг айрим қонун ҳужжатларига ўзгартиш ва қўшимчалар киритиш ҳақида”ги Ўзбекистон Республикаси Қонунини кўриб чиқмоқда. Қонун 14 та моддадан иборат бўлиб, 11 та қонунларга ўзгартиш ва қўшимчалар киритилиши назарда тутилмоқда. Бу ҳақда Сенат Ахборот хизмати хабар бермоқда.\nМаълум қилинишича, ҳозирги пайтда амалдаги “Қурол тўғрисида”ги Қонунда фуқаролик ва хизмат қуроли ҳамда ўқ-дорилар соҳасида лицензиялаш ва рухсатнома бериш ваколати Миллий гвардия органларига юклатилган.\nБироқ фуқаролик ва хизмат қуроли ҳамда ўқ-дориларни сақлаш қоидаларига риоя қилиниши устидан назорат, аниқланган қоидабузарликлар бўйича чора кўриш эса ички ишлар органларига юклатилган.\nШу сабабли Республикада ҳам қурол соҳасида лицензия ва рухсатнома бериш ҳамда назорат қилиш функцияларини ягона давлат органига ўтказиш зарурияти мавжуд.\nШунингдек, “Қурол тўғрисида”ги Қонун қабул қилинганидан сўнг ўқотар қуролдан ташқари пневматик, газли, сигнал берувчи, тиғли, улоқтириш қуроли ва электрошок қурилмаларига эгалик қилишга рухсат берилган.\nБироқ ўқотар бўлмаган юқорида кўрсатилган қуролларга ноқонуний эгалик қилиш учун эса қонунчиликда жавобгарлик мавжуд эмас.\nМаъмурий жавобгарлик тўғрисидаги ва Жиноят кодексларида фақатгина ўқотар қуролни сақлаш қоидаларига риоя қилмаслик\nва ноқонуний эгалик қилиш учун жавобгарлик белгиланган, холос.\nХабарда қайд этилишича, ўтган 2020 йилда ўқотар бўлмаган қуролга рухсатномасиз эгалик қилиш билан боғлиқ аниқланган 2174 та ҳолат бўйича шахсларга жавобгарлик чоралари кўриш учун ҳуқуқий асос бўлмаган. Бу эса ўқотар бўлмаган қуроллар билан фуқаролар ўртасида “эркин муомала қилиш” вазиятини шаклланишига имкон яратмоқда.\nСодда қилиб айтганда, ўқотар бўлмаган қуролга ноқонуний эгалик қилиш, яъни уйда сақлаш, кўча-кўйда олиб юриш, таълим муассасаларига олиб бориш ва ҳоказо ҳолатларда қурол эгаси ундан турли жиноий мақсадларда фойдаланмаслигига “кафолат” йўқ.\nШу сабабли қонунчиликдаги ушбу “ҳуқуқий бўшлиқ”ни тўлдириш мақсадида қўйидаги ўзгартиш ва қўшимчалар киритиш назарда тутилмоқда:\nучинчидан, қонунлардаги мавжуд тушунчалар, қурол турлари ва уларнинг ҳуқуқий ҳолатини “Қурол тўғрисида”ги Қонунга мувофиқлаштириш.\nМазкур Қонун Сенатнинг Мудофаа ва хавфсизлик масалалари қўмитаси аъзолари ҳамда қўмита таркибидаги экспертлар гуруҳи томонидан ўрганилмоқда.\n21 Октябрь 10:51 29244\n21 Октябрь 19:06 26947\n22 Октябрь 14:00 22970\n21 Октябрь 14:31 22281


“ЛАВЗ” атамаси кашфиётми ёки хатолик? Кинодаги номутаносиблик ҳақида мулоҳаза - Darakchi\n“ЛАВЗ” атамаси кашфиётми ёки хатолик? Кинодаги номутаносиблик ҳақида мулоҳаза\nШОУ-БИЗНЕС 12.11.2013, 10:33\n24 октябр куни Тошкентда янги «Лафз» фильмининг тақдимоти бўлиб ўтди.\nФильмда Алишер Узоқов, Умид Искандаров, Бунёдбек Саидов, Севара Солиева, Мирзабек Холмедов каби маҳоратли актёрлар иштирок этишган.\nАйни дамда мазкур фильм Алишер Навоий номли киносарой ва Меga cinema кинотеатрларида намойиш этилмоқда.\nФильмни томоша қилишган ҳали улгурмадик, шу сабабдан унинг мазмуни ҳақида сўз юритишга ожизмиз.\nБизнинг эътиборимизни тортган нарса фильмнинг номланиши бўлди. Фильмга ижодкорлар “ЛАВЗ” дея ном беришган. Биз эса ҳар қанча уринмайлик бу сўзни луғатлардан топа олмадик. Эҳтимол луғатларга киритилмагандир дея, адабиётшуносларга мурожаат қилдик, аммо улар ҳам бундай сўз йўқлигини, бу ерда “ЛАФЗ” сўзи назарда тутилаётган бўлса керак, деган тахминларни айтишди.\nЎринли савол туғилади наҳотки бутун бошли фильмни яратган ижодкорлар, ижодий кенгашдан ўтказган мутасаддилар унинг номига эътибор беришмаган бўлишса?!\nБошқа соҳаларда бўлаётгани каби тизимдаги назорат органлари хусусий фильмларнинг ҳам мақсад ва моҳиятини таҳлил қилиб, йўл қўйилаётган хатоликлар учун жавобгарликларни кучайтириш чора-тадбирларини амалга татбиқ этиш вақти етмадимикан?\nАгар тилимиз, сўзлар ва ибораларнинг тарғибот манбаи саналган кино соҳасидаги бундай номутаносибликларга панжа орасидан қарашда давом этсак, келажак авлодни ўз она тилимизда сўз ва ибораларни хато ёзишига ўргатиб қўймасмикинмиз...\nСанъаткорлардан ажойиб "Хайр, мактабим" челленжи


Баҳрайн ва БАА Исроил билан муносабатларни нормаллаштириш тўғрисида битим имзолади — Sof.uz\n16.09 11:21 42 Жаҳон\nВашингтонда Баҳрайн ва БАА ўртасидаги Исроил билан муносабатларни нормаллаштириш бўйича келишув маъқулланди. Ҳужжатни Исроил Бош вазири Бенямин Нетаняҳу ҳамда Баҳрайн ва Бирлашган Араб Амирликлари ташқи ишлар вазирлари Абдул Латиф аз-Заяни ва Абдулла бин Зайд ал-Наҳайян имзоладилар.\nИмзолаш маросими АҚШ Президенти Доналд Трамп иштирокида бўлиб ўтди. «Биз бу ерга тарихни ўзгартириш учун келдик. Ўнлаб йиллар давом этган бўлиниш ва тўқнашувлардан сўнг биз янги Яқин Шарқнинг бошланишидан хабар берамиз», - деди жаноб Трамп маросимда.\nЖаноб Нетаняҳу ҳужжатнинг имзоланишини тарихдаги бурилиш нуқтаси деб атади. «У янги тинчлик даври ҳақида хабар беради. Бу дунё бошқа араб давлатларини ҳам қамраб олади ва натижада араб-исроил можаросини бир маротаба тўхтатишга ёрдам беради», - деди Исроил бош вазири.\nЭслатиб ўтамиз, Исроил Иордан дарёсининг ғарбий соҳилидаги яҳудий аҳоли пунктларига суверенитет тарқалишини тўхтатишга ваъда берган эди. Бу Фаластин билан можарони ҳал қилиш режаси билан таъминланган.\nМавзуга доир: “Исроил ва араб давлатларини яраштириб қўйгани учун” Трамп тинчлик бўйича Нобел мукофоти олишга даъвогарлик қилмоқда\nБАА Исроил Баҳрайн Яқин Шарқ араб-исроил можароси


Сербиянинг Ливиядаги элчиси Тунисда автофалокатга учради\n08:43 / 10.05.2017\nФото: AFP 2017 / Fadel Senna\nТуниснинг Сусс шаҳрида Сербиянинг Ливиядаги элчиси Оливер Потежица йўл-транспорт ҳодисаси оқибатида жароҳат олди. Сербия ташқи ишлар вазирлигида маълум қилинишича, дипломат жароҳатлар билан шифохонага етказилган.\nМаълум қилинишича, элчининг аҳволи оғир дея баҳоланмоқда. Шифохонада уни кўргани Сербия ташқи ишлар вазирлиги бош котиби Велько Одалович келган. Таъкидланишича, Потежица Суссда "Триполидаги элчихона иши учун зарур бўлган" хизмат сафари билан бўлган.\nТунис соғлиқни сақлаш вазирлиги ва Сербия элчихонаси элчининг соғайиб кетиши учун барча ёрдамни кўрсатмоқда. Шифокорлар дипломат ҳаёти учун курашмоқдалар.\nАвария қандай юз бергани номаълумлигича қолмоқда. Баъзи маълумотларга кўра, ЙТҲ бир неча кун аввал юз берган. Потежица автомобилни ўзи бошқараётган вақтда машина тўсатдан йўлдан чиқиб кетган.\nПолиция воқеанинг барча версияларини, жумладан террорчилик ёки жиноий гуруҳлар томонидан ҳужум уюштирилган бўлиши мумкинлигини кўриб чиқмоқда.\nЙТҲ элчи Сербия Ливия Тунис